Još jedan efikasan duel u Nemačkoj?! - Sportske novosti\nNaslovna Fudbal H2H Fudbal Još jedan efikasan duel u Nemačkoj?!\nJoš jedan efikasan duel u Nemačkoj?!\nU okviru sedmog kola nemačke Regionallige West odigraće se utakmica između Fortune Dusseldorf II i Wuppertalera, koja je na programu od tačno 19 časova.\nDusseldorf II je u dosadašnjem toku sezone ostvario 3 pobede i 2 remija, bez poraza, zbog čega sada ima 11 bodova i zauzima 9. mesto na tabeli.\nWuppertaler takođe ima 11 bodova, ali uz skor od 3 pobede, 2 remija i 1 poraza. Zbog nešto bolje gol razlike ovaj tim se nalazi na 8. poziciji, tj. jednom mestu iznad.\nMeđusobne utakmice: Dusseldorf II – Wuppertaler (www.flashscore.com)\nGoleade nisu iznenađenje u nižim ligama Nemačke, a ništa drugačije nije ni kada su ove dve ekipe u pitanju. Na poslednjih 6 utakmica između Dusseldorfa II i Wuppertalera imali smo priliku da vidimo čak 24 gola ili u proseku tačno 4 gola po meču, a pritom je svaki put bio dobitan tip ”3+”. Za nastavak tog niza i sedmi vezani meč sa bar tri postignuta gola nudi se kvota od oko 1,65.\nPrethodni tekstGolovi sa obe strane su redovna pojava na susretima ovih timova\nSledeći tekstFutsal FIFA World Cup: Očekuje se da Rusija bude ubedljiva!


Musa će priliku za debi tražiti protiv Indijane, Nurkićev Portland dočekuje San Antonio\nKOŠARKA Lejkersi dočekuju raspoložene Roketse\nZanimljivo će biti i u Njujroku gdje Niksi dočekuju Boston\nNovo kolo NBA lige otvorit će Bruklin i Indijana koji će večeras odigrati svoj meč u Indijanapolisu u 1 sat poslije ponoći po srednjoevropskom vremenu.\nObje ekipe imaju po jednu pobjedu i poraz te će večeras tražiti priliku za pozitivan skor. Svom zvaničnom debiju mogao bi se nadati i naš Džanan Musa, koji je oba prethodna meča svoje ekipe odgledao sa klupe.\nU istom terminu (1 sat poslije ponoći) igrat će se jedan od najzanimljivijih mečeva ovog kola, a odigrat će ga prošlogodišnji par iz druge runde plejofa, Toronto i Vašington. Obje ekipe su neporažene nakon dvije odnosno jedne odigrane utakmice, te će nastojati da zadrže skor bez poraza, pogotovo Raptorsi koji su predvođeni odličnim Kavajem Lenardom (Kawhi Leonard) koji je u prethodna dva meča u prosjeku ubacio 22 poena i ubilježio 6 skokova.\nLuka Dončić imat će još jednom priliku da pokaže svoje vještine, a njegov Dalas večeras dočekuje Minesotu koja ima jaku i defanzivno stabilnu ekipu., te će biti zanimljivo vidjeti kako će se protiv jake defanzive Toma Tibodoa (Thibedaut) snaći Dončić.\nPortland našeg Jusufa Nurkića dočekuje San Antonio, što će biti dobar nastavak sa jednom ekipom koja ima izgleda da se bori za plejof mjesto.\nŠlag na tortu dolazi u jutarnjim satima kada Lebronovi Lejkersi dočekuju Roketse koji će svakako željeti da "skinu" kralja sa trona i da pokažu da su uz Golden Stejt najbolja ekipa na Zapadu


Marselj - Monpelje\nPetak, 24/05 - Fudbal, Francuska, Liga 1\n24/05Olimpik Marselj vs Monpelje1X2tip: 1\nU petak je na programu kompletno poslednje kolo francuske Lige 1, a za vas smo izdvojili susret koji se igra na Velodromu gde će Marsej dočekati Monpelje. Meč između ove dve ekipe je zakazan za 21 čas i pet minuta.\nNije ekipa sa Velodroma štedela novac za pojačanja u letnjem prelaznom roku, ali ne samo da nisu došli do svog glavnog cilja a to je plasman u Ligu šampiona, već nisu došli ni do plasmana u Ligu Evrope što je dovelo do toga da Rudi Garsija napusti klupu Marselja. U prošlom kolu je ova ekipa konačno odigrala jedan dobar meč i slavila na gostovanju kod Tuluza i to poprilično ubedljivo pošto je taj susret završen rezultatom 2:5. Ipak, kako je Sent Etjen slavio u svom meču, postalo je i definitivno da Marselj naredne sezone nećemo gledati u evropskim takmičenjima, što svakako znači da je sezona za ekipu sa Velodroma bila i te kako neuspešna.\nKada se sve sabere i oduzme sigurno je da svi navijači Monpeljea mogu da budu zadovoljni sa igrom i rezultatima svojih fudbalera u ovoj sezoni. Naime, Monpelje se trenutno nalazi na odličnom petom mestu, ali poput Marselja više nema ni teoretskih šansi za plasman u Ligu Evrope što se tokom sezone samo po sebi nametnulo kao glavni cilj. Treba dodati i da je Monpelje u jednom trenutku bio čak i na drugoj poziciji, ali su brzo pali na tabeli usled loših igara u drugom delu sezone. U prošlom kolu je ova ekipa odigrala nerešeno protiv Nant što je drugi uzastopni nerešeni ishod na domaćem terenu, dok su u gostima naneli poraz Sent Etjenu koji je i definitivno tu ekipu izbacio iz borbe za Ligu šampiona.\nNije ovo bila dobra sezona kada je Marsej u pitanju i sigurno je da u poslednjem meču žele da se iskupe pred svojim navijačima na Velodromu. Sa druge strane, Monpelje igra dosta bolje u gostima nego na svom terenu u poslednje vreme, ali je trener ove ekipe izjavio da će odmarati svoje najbolje fudbalere za ovaj meč, pa upravo zbog toga veću prednost dajemo domaćoj ekipi i predlažemo vam da odigrate 1 koji kladionica 10bet plaća sa kvotom 1.75.


Naslovna Košarka Stari znanci ukrštaju koplja – šta da očekujemo od Srbije?\nReprezentacija Srbije će sutra u četvrtom „prozoru“ kvalifikacija za Svetsko prvenstvo ukrstiti koplja sa starim znancem, reprezentacijom Grčke. Obe reprezentacije pate od sličnih problema kao prošle godine. Grčka je ponovo uskraćena za pomoć najboljeg igrača Janisa Adetokunba, dok Orlovi ponovo muče muku sa povredama i otkazima administrativne prirode.\nOkolnosti unutar rostera Grčke i Srbije mogu da se svedu pod déjà vu. Već je viđen scenario da su redovi Helena oslabljeni za neigranje zvezde Milvoki Baksa, kao na Evrobasketu 2017. Kao što je viđen scenario da Srbiji nedostaje nekolicina ključnih igrača, sprečenih povredama, ili zabranama administrativnog karaktera.\nTako će Srbija i četvrti put ući u kvalifikaconi ciklus u nekompletnom sastavu, ali će za razliku od prethodnih utakmica imati znatno jači sastav. Evidentno je da raduje fuzija NBA igrača Bogdana Bogdanovića i Nemanje Bjelice sa igračima evroligaškog kalibra poput Nemanje Nedovića, Vasilija Micića, Nikole Kalinića, Dragana Milosavljevića i Nikole Milutinova.\nUsled nemilosrdnog i, slobodno se može reći nerezonskog rasporeda FIBA-e koji je unakazio izgled mnogih reprezentacija, konačno su stvoreni izgledi da Srbija koliko-toliko povrati onaj prepoznatljivi kadrovski identitet. Isti je slučaj i sa Grčkom. Jedan od njenih glavnih aduta jeste uigranost, s obzirom da su igrači poput Slukasa, Printezisa, Papanikolaua, Mancarisa i Papapetrua dugo godina igrali zajedno u Olimpijakosu.\nAko se obrati pažnja na spisak koji je sastavio selektor Tanazis Skurtopulos, onda je jasno da glavna opasnost dolazi sa spoljnih pozicija, gde su se učvrstili prekaljeni evroligaši Nik Kalates i Kostas Slukas. Podršku igračima Panatinaikosa i Fenerbahčea činiće Tajler Dorzi iz Atlanta Hoksa, nesuđeni učesnik Olimpijskih igara u Riju 2016.\nDorzi važi za klasičnog skorera, pa ne bi bilo iznenađenje videti loptu u njegovim rukama ukoliko rezultatski “zagusti”. Nešto je bolji šuter od pomenutih evroligaša, i kao takav bi mogao da povuče ekipu. Kako god da im selektor rasporedi minutažu, izvesno je da će Stefan Jović kao specijalista za odbranu u ekipi Aleksandra Đorđevića imati pune ruke posla.\nBiće veoma interesantno videti koje će igrače Skurtopulos upariti na pozicijama “jedan” i “dva”. Sa Kalatesom i Slukasom, Grčka bi praktično igrala sa dva plejmejkera. Taj potadak bi sam po sebi trebalo da bude alarmantan našoj reprezentaciji, s obzirom da su obojica odlični kreativci i da uz njih gotovo svaki igrač može da napadački “prodiše”, čak i oni koji su daleko od primarnih napadačkih opcija.\nNjihov briljantan pregled igre mogao bi itekako da aktivira centarsku liniju Grčke. Jorgos Papajanis je kao centar sa NBA iskustvom pokazao koliko je opasan uz igrača koji je u stanju da ga “hrani” loptama, te je realno da igrači s mozgom poput Kalatesa i Slukasa maksimalno eksploatišu Papajanisove centarske kvalitete i fizikalije.\nPored Papajanisa, na centarskoj poziciji nalazi se i srpskoj javnosti dobro poznati Janis Burusis. Nije samo afera “stolica” sa Nenadom Krstićem 2010. i klinča sa Nemanjom Bjelicom 2014. ono što asocira na gorostasnog centra.\nPored dotičkog Jutjub materijala, ovaj momak je poznat po odličnom šutu za jednog visokog igrača, tako da bi njegovo prisustvo na parketu raširilo našu odbranu i teralo centre van reketa. Stoga će Milutinov, Luković i Raduljica morati da se pripreme i za “trku” sa Burusisom oko linije 6,75, kako bi se sprečile “pik en pop” kombinacije iz kojih ume da bude veoma opasan.\nNe treba zaboraviti da je Burusis kao i Papajanis izuzetno koristan i pod košem, tako da će Uroš Luković imati priliku da adekvatno zameni Ognjena Kuzmića kao našeg najboljeg defanzivnog centra. Luković je za sobom ostavio odličnu sezonu u Mornaru, uvršten je u najbolju petorku ABA lige, tako da mu u slučaju da zaigra neće faliti samopouzdanja.\nNe bi valjalo zapostaviti ni Olimpijakosov krilni dvojac Printezis-Papanikolau, koji se u dresu atinskih crveno-belih odavno dokazao. Papanikolau važi za napadački veoma obrazovanog igrača, podjednako opasnog sa svih pozicija, dok o Printezisu ne vredi trošiti reči. Stoga će Saletov “fizikalac” Nikola Kalinić biti stavljen na iskušenje i biće u prilici da nam dokaže koliko su na Evrobasketu nedostajale njegove jurnjave i “prebijanja” u odbrani.\nNaravno, od enormnog značaja biće i defanzivni doprinos Vladimira Lučića. On i Kalinić su prošli kroz defanzivni sistem Dejana Radonjića, neko u Crvenoj zvezdi, neko u Bajernu, što nam daje pravo da se nadamo zavidnom poslu u odbrani.\nKada je o ofanzivnom segmentu Srbije reč, jasno je da će težište igre odnositi na Bogdanovića i Bjelicu. Nakon odlične ruki sezone u dresu Sakramento Kingsa i svega prikazanog u dresu reprezentacije, s punim pravom se očekuje da se Bogdanović najviše pita.\nMeđutim, ne bi bilo iznenađujuće da Bjelica “ukrade šou” novom klupskom kolegi, s obzirom da je u više navrata istocao da se uželeo reprezentacije. Krilo Kingsa je zbog problema sa povredama dve godine bilo odvojeno od reprezentativnog dresa, tako da bi prema logici stvari morao da odskoči od ostalih igrača po pitanju motivacije.\nOd srpskih evroligaša, Nemanja Nedović je imao najefikasniju sezonu i kao takav važi za najpogodniju podršku Bjelici i Bogdanoviću u napadu. Jedini grčki bek koji može koliko-toliko da mu atletski parira je Dorzi, tako da bi novi član Armanija mogao da iskoristi tu činjenicu.\nNaravno, sada je već bespotrebno ukazivati na dvostruki značaj Jovićevog prisustva. Pored znatnog odbrambenog doprinosa, Srbija je u ovim kvalifikacijama konačno dobila „krštenog“ plejmejkera, čime će organizacija igre Srbije biti podignuta na znatno viši nivo.\nPrethodni tekstNa kojih 5 Orlića Krstajić može da računa?\nSledeći tekstDelfini potopili Amerikance, na redu su Hrvati


Adžić: SNSD želi da traje i radi u interesu građana | Radio Gradiška 98,8 MHz\nAdžić: SNSD želi da traje i radi u interesu građana\nPredsjednik Opštinske organizacije Saveza nezavisnih socijaldemokrata Gradiška Zoran Adžić rekao je na današnjoj konferenciji za novinare da je gradiški SNSD, bez obzira na odličan rezultat na prošlogodišnjim Opštim izborima, u proteklih par mjeseci radio na jačanju stranačke organizacije i da će nastaviti sa tim aktivnostima i u narednom periodu.\nAdžić je istakao da se mnogo mladih ljudi učlanilo u SNSD, da je rađeno na jačanju i proširenju mjesnih organizacija stranke, posebno u mjesnim odborima u kojima je zabilježena stagnacija ili pad izbornih razultata.\n„U određenom broju mjesnih organizacija gdje je zabilježen pad izbornih razultata imenovani su novi predsjednici mjesnih odbora i prošireni odbori sa novim mladim ljudima, jer želimo da imamo osvježene i podmlađene mjesne odbore koji će nastaviti komunikaciju sa građanima u mjesnim zajednicama“, naveo je Adžić.\nOn je naglasio da SNSD želi da pokaže da je ozbiljna politička organizacija, koja ne želi samo da bude zadovoljna odličnim izbornim rezultatima, nego da traje i radi u interesu građana i privrednika opštine Gradiška.\nAdžić je istakao da je u posljednje dvije godine, njegovog mandata kao načelnika opštine i vršenja vlasti od strane SNSD i koalicionih partnera, pokazana želja da se u svim mjesnim zajednicama na području opštine Gradiška urade značajni projekti, da zna da to nije dovoljno, ali da su pokazali da je urađeno sve što je dogovoreno sa građanima.\nOn je naveo da je u prethodne dvije godine asfaltirano oko 50 kilometara lokalnih puteva i da će se sa tim aktivnostima nastaviti i tokom cijelog mandata lokalne vlasti.\n„Pokazali smo da smo otvoreni za nove investicije i usvojili nove standarde poslovanja, da građani i privrednici mogu u roku sedam dana dobiti lokacijske uslove za građenje, za pet dana građevinsku, a za petnaest i upotrebnu dozvolu. To je dovelo do određenih privrednih investicija, kao što je izgradnja novog pogona kompanije PMP Jelšingrad za novih 100 radnih mjesta, a italijanska „Kalcedonija“ gradi pogon u Novoj Topoli, gdje će zaposliti blizu 500 radnika“, dodao je Adžić.\nOn je napomenuo da je u zavšnoj fazi rekonstrukcija vodotornja i vodoizvorišta u Žeravici, te da je izvjesno da će na jesen biti potpisan ugovor za izgradnju 30 kilometara kanalizacione mreže i prečistača otpadnih voda sa Švajcarskom državnom agencijom i Njemačkom razvojnom bankom, koje će obezbjediti grant od oko 50 miliona maraka.\n„Obavili smo razgovore sa stručnjacima Razvojne agencije Češke, gdje je za ovu godinu dogovorena donacija za izgradnju vodovoda prema mjesnim zajednicama Gašnica i Orahova“, dodao je Adžić.\nOn je istakao da su počeli radovi na završetku sportske dvorane u Gradišci, koja bi trebala da bude zvršena do kraja ove godine, te da se i dalje vode aktivnosti za izgradnju glavnog gradskog trga, ali i drugih trgova, kao što je trg koji će biti posvećen Veljku Čubriloviću i ovoj poznatoj gradiškoj porodici.\nAdžić je podsjetio da je opština Gradiška u proteklom periodu imala i nesebičnu podršku institucija Republike Srpske, koje su izdvojile oko 7 miliona maraka za infrastukturne projekte.\n„Takođe, zahvaljujući predsjedniku Srbije Aleksandru Vučiću i srpskom članu Predsjedništva BiH Miloradu Dodiku, Vlada Srbije je donirala 250.000 evra za izgradnju Doma kulture u Novoj Topoli, koja je u završnoj fazi, te za ovu godinu obezbjedila 500.000 evra za izgradnju novog vrtića u prigradskoj mjesnoj zajednici Brestovčina“, naveo je Adžić.\nAdžić je istakao da Gradiška u petak 5. aprila i zvanično dobija status grada, te najavio da će biti održana sjednica Skupštine opštine na kojoj će biti usvojen Statut i Poslovnik grada Gradiška.\nOn je zaključio da je Gradiška na dobrom putu i da lokalna vlast, u saradnji sa građanima i privrednicima, u nerednom periodu može još mnogo više da uradi.\nKonferenciji za novinare prisustvovali su i potpredsjednici Opštinskog odbora SNSD Gradiška Ognjen Žmirić i Zvjezdan Panić.\nMinja Šukalo, student solo pjevanj...\nOdržan koncert Milane Smiljanić i...\nPres konferencija povodom pona...\nPrije podne sunčano, popodne z...\nPotpisivanje ugovora o ekonoms...


Početna » Agro teme » Voćarstvo » Malinari najavljuju protest, Zelenović podržava proizvođače\n„Nikada u poslednjih 30 godina akontna cena maline nije bila niža. Ona se kreće oko 120 dinara, dok je na jugu još niža čak 100 dinara. Tražimo od ministarstva da nas zaštiti i spreči da nam malina ode pošto ko hoće. Smatramo da je ministar Branislav Nedimović do sada jedini pokazivao razumevanje, ali to nije dovoljno. Ako se do utorka ne nađe rešenje prinuđeni smo da krenemo u masovne proteste„, rekao je za Glas zapadne Srbije, sekretar Asocijacije malinara Srbije, Desko Stojković.\n„Obaveza države je da obezbedi tržišne uslove i regularne tokove poslovanja, a ja, kao gradonačelnik Šapca, spreman sam da pružim asistenciju svake vrste kako bi naši proizvođači ostvarili svoje legitimne zahteve. Grad Šabac je svojom dosadašnjom politikom pokazao da je sposoban da stvori uslove da poljoprivrednici dobro zarade od posla kojim se bave. Kopali smo i pročišćavali kanale i vodotokove kako voda ne bi plavila njive i oranice, kupili smo protivgradne rakete da useve zaštitimo od grada i sufinansirali kopanje dubinskih bunara. I ovom prilikom smo na raspolaganju našim proizvođačima. Još jednom pozivam državne organe da ozbiljno rade svoj posao, spreče nezakonite postupke i stvore uslove za regularno poslovanje i zaradu – poručio je gradonačelnik Šapca Nebojša Zelenović.\ncene maline malina Šabac vesti voćarstvo


Arežina dobio otkaz iz Radio-televizije Vojvodine\nBeta 29. januara 2018. 12:20\nProgramski direktor Radio-televizije Vojvodine (RTV) Slobodan Arežina izjavio je da je dobio otkaz iz te medijske kuće, iako ga je Apelacioni sud prethodno vratio na posao uz presudu da je „nezakonito smenjen“, i gde je do danas radio kao drugi programski direktor, zajedno sa Sonjom Kokotović Zečević, koja je na to mesto postavljena nakon Arežinine smene.\nArežina je za Betu rekao da mu je danas uručeno rešenje o otkazu, te da su u Radio-televiziji Vojvodine prethodno napravili uporednu analizu dva programska direktora, nakon koje je rukovodstvo RTV utvrdilo da je „Kokotović bolji kandidat jer u RTV radi 11, a Arežina šest godina“.\nNjemu je danas uručeno Rešenje o utvrdjivanju viška zaposlenih, datirano od 24. januara 2018, a u kojem piše da „Sonja Kokotović Zečević ima prednost u odnosu na Slobodana Arežinu prema kriterijumu dužine staža“.\n„Ovde je reč o obesti i gluposti, o gaženju zakona, pravde i nezavisnog sudstva. Ovo je nešto što nadilazi pitanje ko je programski direktor. Ako mi ulazimo u sferu gde je nebitna odluka Apelacionog suda, u kojem je zakon nebitan, nego želja nekog pojedinca, onda smo zaista u mnogo većem problemu“, rekao je Arežina za Betu.\nU cilju vraćanja funkcije javnog servisa RTV-u, Arežina je predložio vraćanje profesionalaca na mesta s kojih su smenjeni u maju pretprošle godine, te emisija koje su u medjuvremenu izbačene iz programa, poput „Radara“, „U nedostatku dokaza“ i „Gruvanja“.\nUsledile su brojne smene u RTV-u, a smenjeni novinari i urednici pokrajinskog javnog servisa formirali su Pokret „Podrži RTV“ koji je organizovao ulične proteste i druge akcije da bi ukazao na političku pozadinu smenjivanja.


Radovi na uređenju centra grada | Općina Ključ\nRadovi na uređenju centra grada\nPosted on 4. Septembra 2013. by Urednik\nOvih dana na inicijativu Općinskog načelnika Nedžada Zukanovića intenzivno se radi na uređenju javnih površina u centru grada. Jučer su okončani radovi na popločavanju dijela površine ispred zanatskog centra, preko puta zgrade Općine. Investitor radova je Općinski fond za stambeno komunalnu djelatnost i infrastrukturu, koji je za ovu namjenu obezbjedio 5.500 KM. Pored ovoga u toku su radovi i na uređenju zemljišta iza zgrade srednje škole u samom centru grada, na mjestu nekadašnjeg silosa. U okviru ovog projekta čija je vrijednost oko 5.000 KM uklonjeni su ostaci ruševne kuće, izvršeno je krčenje rastinja, te očišćena divlja deponija smeća koja se nalazila u neposrednoj blizini srednje škole.\nPrema riječima Općinskog načelnika ovo je samo dio projekata koje planira implementirati u centru grada kako bi se poboljšao ambijent za život građana.\nZahvaljujući Udruženju Ključana Švicarske koje je prikupilo i doniralo sredstva za obezbjeđivanje uslova za rad Udruženja djece i mladih sa posebnim potrebama “ I mi se budimo“ u našem gradu u toku je sanacija prostorija Stare gimnazije koje je Općinsko vijeće dodijelilo ovom Udruženju na korištenje u periodu do 10 godina. Do sada su okončani radovi na postavljanju drenaže oko objekta Stare gimnazije kako bi se riješio problem vlage u objektu. Nakon što je urađena drenaža u toku je izvođenje radova na uređenju prostorija u prizemlju ove zgrade, kako bi djeca imala što adekvatnije uslove za rad i druženje.


JAVNI POZIV ZA UČEŠĆE U PILOT PROJEKTU AKCELERACIJE „RASTI“\nJAVNI POZIV ZA UČEŠĆE U PILOT PROJEKTU AKCELERACIJE\n„Razvoj akceleratora u cilju obezbeđivanja boljeg pristupa inovacijama za MMSP- ACCELERATOR“\nPilot projekat akceleracije „RASTI“ (u daljem tekstu: RASTI pilot projekat) realizuje Razvojna agencija Srbije (dalje: RAS) u saradnji sa Poslovnim inkubatorom Novi Sad. RASTI pilot projekat se realizuje u okviru Projekta „Razvoj akceleratora u cilju obezbeđivanja boljeg pristupa inovacijama za MMSP- ACCELERATOR“ (u daljem tekstu: ACCELERATOR), koji finansira Evropska Komisija, u okviru Transnacionalnog programa Dunav.\nKonzorcijum koji realizuje projekat Accelerator čini 15 partnera iz 9 podunavskih zemalja (Mađarska, Slovenija, Austrija, Češka, Rumunija, Bugarska, Hrvatska, Bosna i Hercegovina, Srbija).\nOsnovni cilj RASTI pilot projekta je istraživanje i uspostavljanje adekvatnog mehanizma akceleracije inovativnih malih i srednjih preduzeća i preduzetnika (u daljem tekstu: MMSPP).\nRASTI pilot projekat će biti realizovan kroz sledeće korake:\n„Growth Hackaton“ je događaj koji traje 54 sata u toku jednog vikenda. Učesnicima hackaton-a će biti dati na raspolaganje alati neophodni za testiranje, validiranje i rast i razvoj njihovih ideja. U toku vikenda timovi će biti izloženi intenzivnim treninzima i praktičnom radu koji će pratiti mentoring. Poslednjeg dana timovi će prezentovati rezultate i pravce daljeg rada.\nTreninzi,mentoring i svi događaji koje RASTI pilot projekat organizuje biće održani u prostorijama Poslovnog inkubatora, Novi Sad. Svi odabrani korisnici koji se prijave na Javni poziv snose putne troškove do Novog Sada.\nTreninzi i mentoring će se realizovati do maja 2019. godine.\nProjekat je namenjen timovima (ali i pojedincima koji će biti u mogućnosti da tokom programa formiraju tim, kao i postojećim kompanijama koje formiraju tim zaposlenih koji će raditi na njihovoj novoj ideji) koji žele da započnu novi poslovni poduhvat baziran na razvoju novog visokotehnološkog proizvoda a da pri tome proizvod ima visok tržišni potencijal i visok nivo skalabilnosti, sa posebnim fokusom na informaciono komunikacione tehnologije i kreativne industrije.\nPodnosioci prijava koji obavljaju delatnost u okviru vojne industrije i organizuju igre na sreću/lutriju nemaju pravo da učestvuju u ovom projektu.\nPrijava za učešće u RASTI pilot projektu vrši se popunjavanjem formulara na linku: http://anketa.nstarter.co/index.php/586618?newtest=Y&lang=en\nSve dodatne informacije možete dobiti slanjem upita na elektronsku adresu: accelerator@ras.gov.rs.


Izvor: Vostok.rs, 03.Jul.2020, 19:54\nPripadnici Vojske Srbije na poziv Štaba za vanredne situacije opštine Ivanjica, angažovani su na pružanju pomoći stanovništvu u otklanjanju posledica poplava, saopštilo je Ministarstvo odbrane Srbije. Inžinjerijska radna grupa iz Druge brigade kopnene vojske, angažovana je u rejonu sela Vučak, sa zadatkom da osposobi putnu komunikacija od zaseoka Jekići do zaseoka Leposavići, u dužini od 12 kilometara.\nKomandir radne grupe, kapetan Đorđe Petrović kaže da deonica ima nekoliko ozbiljnih klizišta, odrona i uništenih propusta koje treba vratiti u pređašnje stanje i osposobiti tu komunikaciju za svakodnevne potrebe civilnog stanovništva, posebno sada jer je u toku berba maline. - Već smo sanirali veliki propust u samom centru sela Vučak, pored osnovne škole, i još dva propusta na pravcu ka zaseoku Jekići. Pripadnici Vojske su trenutno angažovani na najzahtevnijoj deonici, gde je neophodno sanirati klizište na mestu gde je reka potpuno odnela put, tako da praktično predstoji izgradnja novog - kaže kapetan Petrović. - Na deonici pred nama čeka nas niz zapušenih propusta i klizišta – dodaje kapetan Petrović - koje ćemo morati da saniramo kako bismo došli do materijala za nasipanje, što nam je primarni zadatak, jer ćemo tada moći da krenemo sa nasipanjem puteva i njihovom privođenju nameni. Predsednik opštine Ivanjica Zoran Lazović ističe da su nezapamćene elementarne nepogode, koje su pre nekoliko dana zadesile taj kraj, izazvale veliku materijalnu štetu. - Srećom nije bilo ljudskih žrtava, ali stradala je putna i vodovodna infrastruktura, a neviđena bujica srušila je 22 mosta i nanela velike štete na poljoprivrednim dobrima, posebno zasadima malina - kaže predsednik opštine i dodaje da je lokalnoj samoupravi već četvrti put u kratkom vremenu, Vojska Srbije pritekla u pomoć. - U poseti nam je nedavno bio načelnik Generalštaba Vojske Srbije general Milan Mojsilović, a mi zaista dugujemo veliku zahvalnost Vojsci Srbije zbog uvek pravovremene reakcije. Vojska nam je mnogo pomogla, angažovana je inžinjerijska jedinica koja već uveliko radi na terenu, a imali smo i veliku pomoć tokom sanacije štete na cevovodu i vodovodnoj infrastrukturi – kaže predsednik Lazović i dodaje da Ivanjičani uvek ističu da vole svoju vojsku i veoma su joj zahvalni na angažovanju koje je od ogromnog značaja za tu opštinu. Vojska Srbije, tokom nestašice vode u Ivanjici obezbedila je i nekoliko auto-cisterni sa pijaćom vodom, za potrebe stanovnika grada na Moravici. Nakon vremenskih nepogoda koje su početkom prošle nedelje zadesile gotovo celu Srbiju, pripadnici Vojske Srbije su osim u Ivanjici, među prvima pružili pomoć ugroženom stanovništvu u Arilju, Blacu, Prokuplju, Kruševcu, Kraljevu, Trsteniku, Gornjem Milanovcu i Malom Zvorniku, potvrđujući tako spremnost da se u kratkom roku angažuju na bilo kojem delu teritorije onda kada je potrebna pomoć građanima Srbije.


UN: Za 24 sata u Istočnoj Guti bombardovano šest bolnica\n► UN: Za 24 sata u Istočnoj Guti bombardovano šest bolnica\nŠest bolnica u pobunjeničkoj enklavi Istočna Guta kod Damaska bombardovano je u poslednjih 48 sati, rekao je danas regionalni koordinator biroa UN za humanitarna pitanja Panos Mumcis.\n"U ponedeljak je pet bolnica bilo na meti napada. Tri su izbačene iz pogona a dve samo delimično rade. Danas je pogođena šesta", rekao je Mumcis. Nešto ranije je NVO Sirijsko-američko medicinsko društvo (SAMS) saopštila da je i ta, šesta pogođena, važna bolnica u Istočnoj Guti, obustavila rad nakon što je bombardovana.\nTa NVO je udare pripisala ruskoj avijaciji.\n"Bolnica je bombardovana dva puta i više ne radi", rekao je regionalni direktor te NVO Musa Nafa.\nNavode da su Rusi izveli napad iznela je i Sirijska opservatorija za ljudska prava.\nČetiri osobe, od kojih su dve žene, policajac i napadač ubijeni su u oružanom incidentu nedaleko od bolnice u Čikagu, novi je bilans koji je jutros saopštila policija tog grada na severu SAD.\nUAE osnivaju medicinski univerzitet i bolnicu u Srbiji\nTumbaj grupa, najveća kompanija koja se bavi zdravstvenim uslugama i obrazovanjem u toj oblasti u Ujedinjenim Arapskim Emiratima, investiraće više od 250 miliona evra u osnivanje novog...\nGeneralni sekretar NATO Jens Stoltenberg izjavio je danas da taj vojni savez u potpunosti poštuje neutralnost Srbije i činjenicu da ne postoji težnja za ulaskom u Severnoatlantsku alijansu i...


Ministar Mali otkrio gde se najčešće potkrade greška! | Lajk.rs\nNaslovna Vesti Ministar Mali otkrio gde se najčešće potkrade greška!\nMinistar Mali otkrio gde se najčešće potkrade greška!\nBEOGRAD – Ministar finansija Siniša Mali jutros je gostujući na TV u jutarnjem programu odgovorio na pitanja koja su mučila mnoge građane, pre svega kada je reč o dinamici isplate državne pomoći.\n– Ukupno je pomoć od 30 evra dobilo pet miliona i 750 hiljada građana. Ovo je samo prvi deo pomoći, prvih 30 evra, nema potrebe da se ljudi ponovo prijavljuju za drugih 30 evra, to će biti isplaćeno u novembru – kazao je Mali.\nIpak, bilo je i reklamacija.\n– S vremena na vreme potkrade se neka greška, mi ćemo to sve proveriti, nema mnogo reklamacija. Imate lične karte koje su, na primer, istekle. Ako su ljudi reklamirali da postoji greška, novac će dobiti novac sledeće nedelje, rešićemo problem – napomenuo je Mali za TV Prva.\nOd 1. juna prijava za vakcinisane\nKada je reč o pomoći za vakcinisane, oni mogu da se prijave za tu pomoć od 1. do 15. juna, putem portala Uprave za trezor i kontakt centra, nakon čega za njih sledi i isplata u iznosu od 3.000 dinara. 🇷🇸\nNa pitanje da li neplaćene kazne možda utiču na isplatu pomoći, ministar je rekao da nema. Svim građanima na Kosovu i Metohiji, kaže, biće isplaćeno po 100 evra, kao i 200 evra nezaposlenima.\n– U ponedeljak, 24. maja, isplatićemo sve ljude na Kosovu i Metohiji – kazao je i najavio da 26. maja sledi isplata za autoprevoznike, a 8. juna isplatiće se i treća minimalna zarada. Takođe, 15. ili 16. juna ćemo na račun svih nezaposlenih prebaciti i iznos od 60 evra – rekao je ministar.\nPrethodni tekstVRELA AKCIJA KRISTIJANA I KRISTINE Njeni uzdasi su ODZVANJALI, a onda je Golubović zaboravio na kamere i POKAZAO PREVIŠE VIDEO 18+\nSledeći tekstDok sam ja ministar svako ko bude napao policajca, biće zakonski sankcionisan (FOTO)\nVRELA AKCIJA KRISTIJANA I KRISTINE Njeni uzdasi su ODZVANJALI, a onda je Golubović zaboravio na kame…VestiFoto: Printscreen/Zadruga Kristijan Golubović i Kristina Spalević su rano jutros preneli tabure iz hotelske sobe u kupatilo, kako bi isprobali da li n…\nDok sam ja ministar svako ko bude napao policajca, biće zakonski sankcionisan (F…VestiMinistar unutrašnjih poslova Republike Srbije Aleksandar Vulin i načelnik Policijske uprave za grad Beograd Veselin Milić obišli su danas u Urgentnom …


Milovanović: Vesić oteo Sportski centar Vračar svestan da više nikada ovde neće osvojiti vlast - NOVA stranka\n20.07.2019 Press služba Beograd, Konstantin Milovanović, Naslovna, Nova stranka, Sportski centar, Vračar 0\nČlanovi i aktivisti Opštinskog odbora Nove stranke Vračar, zajedno sa kolegama iz opozicije, i ove subote razgovarali su sa svojim sugrađanima, ukazavši na otimanje Sportskog centra.\nKako je objasnio poverenik Opštinskog odbora Nove stranke Vračar Konstantin Milovanović, iza svega se krije svest Gorana Vesića i njegovih naprednjačkih kolega da više nikada neće osvojiti vlast na ovoj centralnoj beogradskoj opštini.\n"Sportski centar opštine Vračar je ukraden. Interesantno je da sam objekat, osim na Crvenom krstu, poseduje i više od 100 ari građevinskog zemljišta na Južnom bulevaru, kao i odmarališta i hektare po celoj Srbiji. Vesiću, nećemo ti ovo oprostiti", poručio je Milovanović u razgovoru sa Vračarcima ispred zgrade opštine.\n"Sportski centar Vračar je ukraden. Interesantno je da objekat, osim na Crvenom krstu, poseduje i više od 100 ari zemljišta na Južnom bulevaru, kao i odmarališta i hektare po celoj Srbiji. Vesiću, nećemo ti ovo oprostiti", poručuje poverenik OO NOVA Vračar @KokiVrc. pic.twitter.com/tFQXGmupj9\n— Nova Vračar (@NovaVracar) July 20, 2019\nOvim je nastavljena redovna aktivnost opozicionih stranaka potpisnica Sporazuma sa narodom, koje svake subote, uoči protesta "1 od 5 miliona", kroz razgovor sa komšijama ukazuju na probleme u funkcionisanju opštine i grada.\nPrevious article\tNOVA Rakovica upozorava: Virus neplanskog zatvaranja ulica se širi Beogradom Next article\tGradske Palme nastavljaju da vređaju inteligenciju Jagodinaca


Milorad Dodik: “Pozivam bošnjačke članove Džaferovića i Komšića da poštuju Srbiju” – Kakanj-X\nMilorad Dodik: “Pozivam bošnjačke članove Džaferovića i Komšića da poštuju Srbiju”\nZadnja izmjena 26 pro, 2019 304\nČlan Predsjedništva BiH Milorad Dodik izjavio je da ni Željko Komšić ni Šefik Džaferović, kao učesnici “građanskog rata u BiH devedesetih godina”, izgleda još nisu izašli iz rata ako je suditi po retorici koju koriste govoreći o Srbiji i njenom rukovodstvu, prenosi “Srna”.\n“Srbija je suverena, nezavisna i prijateljska država koja ima suvereno pravo da odlučuje o svim važnim pitanjima za srpski narod i srpsku državu i izuzetno smo im zahvalni što RS gledaju kao prioritetno spoljnopolitičko pitanje“, naglasio je Dodik.\nNa pitanje da prokomentariše reakcije članova Predsjedništva BiH Željka Komšića i Šefika Džaferovića na Strategiju odbrane i nacionalne bezbjednosti Srbije, koja je predstavljena u srpskom parlamentu, član Predsjedništva BiH rekao je da ne shvata šta je razlog histerije koja je došla iz Sarajeva, osim da se zadržava potreba pogršavanja odnosa sa dva najvažnija susjeda Srbijom i Hrvatskom.\n“Istrajavajući na lažima o agresiji i genocidu, koji se nisu dogodili i sa kojima Srbija nema veze i nakon 24 godine od završetka rata, akt je najdubljeg neprijateljstva i kako neko sa tom i takvom retorikom može držati lekciju o dizanju tenzija. Ne može država Srbija i njeno rukovdstvo služiti kao moneta za potkusurivanje u najnovijim međubošnjačkim političkim trvenjima, pa preporučujem i Komšiću i Džaferoviću da se uozbilje“, istakao je Dodik.\nOn je naglasio da Srbija poštuje teritorijalni integritet BiH, Dejtonski mirovni sporazum, u okviru koga RS ima svoju ustavom garantovanu poziciju, kao i Sporazum o specijalnim paralelnim vezama.\n“Pozivam bošnjačke članove Predsjedništva da bar poštuju suverenitet Srbije i ne miješaju se u unutrašnja pitanja prijateljske i susjedne zemlje“, poručio je Dodik.\nMilorad DodikŽeljko KomšićSrbijaizdvojenoŠefik DžaferovićStrategija odbrane i nacionalne sigurnosti Srbije


Bajdenova Amerika se vraća na Balkan - Politika - Dnevni list Danas\nPočetna » Vesti » Politika » Bajdenova Amerika se vraća na Balkan\nRuski novinar u intervjuu za RTCG smatra da će se uspostaviti novi odnosi Rusije i Zapada u regionu\nP. D.04.08.2021. 21:06\nGenadij Sisojev, novinar i dopisnik ruskog „Komersanta“, u emisiji „Teleskopija“ RTCG, ocenio je da se SAD, pod administracijom predsednika Džozefa Bajdena, vraćaju na Zapadni Balkan. Novi odnosi SAD-a i Rusije, kaže, imaće i odjeka na region.\nOvaj intervju preneli su i mnogi portali u Srbiji. „SAD su stavile do znanja da se vraćaju na Balkan i da će uticati na događaje u ovom regionu“, ocijenio je Sisojev.\n„To zavisi od toga koliko dugo će da potraje taj skandal sa Belivukom i da li će biti novih otkrića. Ako bude potrajalo do izbora koji su planirani na proljeće, to će uticati i politički vrh Srbije je toga svestan“, poručio je Sisojev, dodajući da je to novi argument tezama o mogućnosti sukoba u BiH.\n„Kad vlast oseti opasnost, najlakši izlaz je da izazove krizu kod sebe na granici, predstavi se kao zaštitnik braće“, rekao je Sisojev.\nGovoreći o ministru odbrane Nebojši Stefanoviću, kao mogućoj alternativi Aleksandru Vučiću Sisojev kaže da je Vučić svjestan da Stefanović ima dobre veze u SAD-u.\n„Najrealniju alternativu može da čini, ne opozicija, već neko unutar sistema“, rekao je Sisojev i dodao da zbog toga tabloidi pod kontrolom Vučića toliko napadaju Stefanovića.\nSisojev je ocijenio da je Zapad na putu da predsednika Srbije pusti niz vodu.\n„I to je, ako nije crveni, već žuti karton za Vučića od strane međunarodne zajednice“, rekao je Sisojev i podsjetio da je SNS na vlast 2012. došla uz pomoć Zapada, prije svega Nemačke.\nInicijativa Otvoreni Balkan, koju čine Srbija, Sjeverna Makedonija i Albanija je različit proces od ideje „srpskog sveta“, ali su oba u korist Beograda, navodi Sisojev.\n„Srpski svet je neka vrsta odgovora na očigledne probleme u normalizaciji odnosa Beograda i Prištine. Tu nema napretka i ideja ‘srpski svet’ je direktno povezana s tim da Beograd nije spreman na kompromis“, rekao je Sisojev. Iako je Dejtonski sporazum okončao rat u Bosni i Hercegovini, ona je i dalje, ocjenjuje, nefunkcionalna država.\n„Pomoću tog zakona će se ići na eliminisanje radikalnijih političara, prednost će imati oni koji zauzimaju umereniji stav i to je poruka Zapada srpskim političarima u BiH“, rekao je Sisojev.\n„Njoj odgovara taj status koji ima BiH iz jednog razloga. Kako stvari sada stoje, BiH realno nikad neće ići progresivnije prema NATO-u“, uveren je Sisojev i dodaje da veća radikalizacija u BiH, ipak, ne odgovara Rusiji.\n„Za neke političare u Srbiji scenario Donbasa je veoma privlačan. Ipak, ne može biti dozvoljeno da scenario koji je realizovala Rusija 2014. realizuje i Srbija 2021. godine. To je Evropa, a u BiH ima zapadnih vojnika i garant je NATO“, rekao je Sisojev. „Rusija će, po cijenu sukoba sa Zapadom, braniti svoje interese u Ukrajini, ili Gruziji, ali to ne znači da će po istoj ceni braniti svoje ili interese Srbije na Balkanu „, poručio je Sisojev. Rusija, smatra, nije zadovoljna novom vlašću u Crnoj Gori jer nije ispunila ključna očekivanja, odnosno ukinula sankcije Moskvi i realizovala neku vrstu zamrzavanja članstva u NATO-u.\nBalkanDžo BajdenGenadij SisojevSADSjedinjene Američke DržaveZapadni BalkanBeograd\n4 reagovanja na “Bajdenova Amerika se vraća na Balkan”\n04. avgusta 2021. u 22.47\n05. avgusta 2021. u 09.54\nCim je u pitanju gost Tamare Nikcevic, Milove rezimske „novinarke“ sve je jasno…\n05. avgusta 2021. u 11.45\nAmeričko zlo nikada nije napustilo Balkan. Zato je Balkan uvek u problemima. Amerika je imperija zla


B92\t22.02.2019 09:42\nSelektor Srbije Aleksandar Đorđević rekao je da su njegovi košarkaši u meču protiv Estonije dala sve od sebe, da su presudile greške.\n"Oseća se ovaj poraz, naravno... Dali smo sve od sebe, ali košarka je igra automatizma, nekada sreće, uvek pameti...", rekao je Đorđević na konferenciji za novinare posle meča.\nKošarkaška reprezentacija Srbije izgubila je u Talinu od Estonije i nije uspela da overi plasman na Svetsko prvenstvo u Kini. Srbija je posle dramatične završnice izgubila sa 71:70, pa će izabranici Aleksandra Đorđevića za plasman na SP u nedelju morati da pobede Izrael.\n"Mislim da smo imali dosta lako izgubljenih lopti, Raduljica je ušao u problem sa faulovima, pa je i to razlog što nismo imali unutrašnju igru. Imali smo nekoliko brzih šuteva u četvrtoj četvrtini, koji nisu bili izgrađeni", rekao je đorđević.\n"S druge strane, dobra igra Estonaca, izuzetno su brzi, jaki, prebacuju loptu na čiste šuteve, nismo stizali dobro na 'klouz aut', dozvolili smo im mnogo ofanzivnih skokova koji su nam naneli štetu, pogotovo u prvom poluvremenu. Nismo dobro zatvarali skok", dodao je selektor Srbije.\nOn je istakao da je utakmica bila "jako tvrda, dosta nečista fizički".\n"Znali smo da će biti tako. Oni su takva ekipa, kad uđu u seriju dobiju krila, igraju čvrsto, hrabro, uvek u istom sastavu, a mi svaki put gledamo u pasulj ko će da dođe, da se povredi, da mu ne da klub...", rekao je Đorđević.\nGovoreći o odlučujućem meču sa Izraelom, Đorđević je kazao da njegova ekipa zna šta joj je činiti.\n"Sigurno nas čeka tvrda utakmica. Oni se dižu kao reprezentacija, imaju izuzetno kvalitetne igrače. Treba da se smirimo, analiziramo igru najbolje što možemo, da vidimo ko će da nam se pridruži od igrača koji su danas igrali evroligaške mečeve... Micić se povredio protiv Fenerbahčea i ima otok, Jović je povređen, videćemo da li će Lučić i Milutinov moći da nam se pridruže", rekao je Đorđević.


Novi vlasnik smederevske fabrike ribe › Made-in-Germany.rs\nKompanija „TheFishExperts“ (TFE) postala je novi vlasnik fabrike „PTC Germany“, pa tako i smederevske fabrike za preradu ribe „ServFood“, koja je u njenom sastavu, saopšteno je iz sedišta te kompanije u Nemačkoj.\n„Nesolventna kompanija PTC je preuzeta 1. juna, zajedno sa svih 80 zaposlenih u njoj, a ugovor se odnosi i na ispostavu PTC-a u Srbiji, kompaniju „ServFood“, navodi se u saopštenju TFE, a prenose „Smederevske novine“.\nIzvršni direktor novoosnovane, matične kompanije „TSE Holding GmbH“ biće Christian Helms, stručnjak iz oblasti prehrambene industrije, dok će se na čelu menadžmenta novog TFE GmbH naći njegov dugogodišnji saradnik Thomas Schemmel, dodaje se u saopštenju.\n– Veoma smo zadovoljni zbog pobede na tenderu. Prema našim procenama, kompanija ima fantastične mogućnosti za razvoj. Naše planove ćemo najpre razmotriti i konsultovati se sa postojećim timovima, pa onda uspostaviti kurs ka uspešnoj veleprodaji i preradi ribe. Zadržaćemo sve zaposlene, ali ćemo sedište koje se trenutno nalazi u Kempenu premestiti u Bremerhaven, jer želimo da taj grad postane evropski centar za industriju prerade ribe – objasnio je Helms.\nIako u kompaniji kažu da sve uključene strane „žele da iznos koji je plaćen ostane nepoznat“, direktor Helms ističe da je TFE platila za PTC i ServFood „razumnu cenu“.\nNemačko znanje za modernizaciju srpskih pruga


Specijalizovano tužilaštvo Kosova: Bivše vođe OVK vršile pritisak na svedoke - Detektor\nSpecijalizovano tužilaštvo Kosova: Bivše vođe OVK vršile pritisak na svedoke\n20. Novembra 2020.15:35\nSpecijalizovano tužilaštvo Kosova (STK) sa sedištem u Hagu objavilo je dokumente u kojima se navodi da su bivši predsednik Kosova Hašim Tači i njegovi nekadašnji saborci pre početka suđenja vršili pritisak na moguće svedoke Tužilaštva.\nSedište SVK-a. Foto: EPA-EFE/Phil Nijhuis.\nSTK je ove nedelje objavilo dokumente u kojima se navodi da su nekadašnje vođe Oslobodilačke vojske Kosova (OVK) pokušale da utiču na potencijalne svedoke tužilaštva pre samog početka suđenja za ratne zločine i zločine protiv čovečnosti.\nDokumenti koji datiraju od maja ove godine, zapravo predstavljaju proširenu verziju zahteva za hapšenje četvorice osumnjičenih, njihovo prebacivanje u Hag i pretres njihovih domova, što se i desilo ovog meseca.\nU zahtevu stoji da četvorica bivših pripadnika OVK – Hašim Tači, Kadri Veselji, lider Demokratske partije Kosova (DPK), Jakup Krasnići, visoki zvaničnik Socijaldemokratske inicijative (NISMA), i Redžep Seljimi, šef poslaničke grupe stranke Samoopredeljenje (Vetevendosje) u Skupštini „imaju ogroman uticaj na bivše članove OVK i na Kosovu generalno“.\nKako se dodaje, osumnjičeni su „aktivno olakšavali i podsticali klimu nekažnjivosti i zastrašivanja“, a takođe „već postoje dokazi o pokušajima ometanja istražnih aktivnosti STK“.\nNavodi se da su „vladini zvaničnici lojalni Tačiju i Veseljiju obavili koruptivne isplate potencijalnim svedocima Tužilaštva“ i da je Tači indirektno ponudio „razne beneficije“ potencijalnom svedoku u ovom slučaju.\nPokušaji uticaja na potencijalne svedoke „uključivali su i njihovo zapošljavanje u vladi Kosova“, ističu tužioci.\n„Osumnjičeni su bili pretpostavljeni mnogim potencijalnim svedocima Tužilaštva. Oni i dalje imaju autoritet i/ili uticaja. Imaju sredstva, motiv i priliku da utiču na svedoke, žrtve ili saučesnike i da na drugi način ometaju postupak“, upozorava se u dokumentima.\n„Svi imaju pristup značajnim sredstvima i mogu lako da mobilišu široku mrežu pristalica i državnih zvaničnika, uključujući osobe sa sigurnosnim, policijskim i obaveštajnim iskustvom“, kažu tužioci, dodajući da su „sposobni da isprovociraju javni nered ako smatraju da je to u njihovom interesu”.\n„Pojedinačno i kolektivno, oni imaju sposobnost da manipulišu vladinim telima da izbegnu i osujete postupke protiv njih, te da mobilizuju dodatne baze podrške, uključujući i one koje su ranije bile pod njihovom komandom u OVK i grupe poput Udruženja ratnih veterana OVK“, kaže se u zahtevu.\nČetvorica optuženih terete se za niz ratnih zločina i zločina protiv čovečnosti, koji obuhvataju nezakonita lišavanja sa slobode, mučenje, ubistva, prisilne nestanke i progon u periodu od marta 1998. do septembra 1999. godine.\nU optužnici se navodi da su oni bili deo „udruženog zločinačkog poduhvata” čiji je cilj bio preuzmanje kontrole nad Kosovom, te da su se tom prilikom koristili sredstvima koja uključuju „nezakonito zastrašivanje, maltretiranje, nasilje i uklanjanje onih koji su se smatrali protivnicima”.\nZločini iz optužnice su mahom počinjeni u raznim pritvorskim centrima OVK širom Kosova i Albanije.\nTači, Veselji, Krasnići i Seljimi izjasnili su se da nisu krivi i zatražili da budu pušteni uz kauciju. Niko od njih do sada nije javno reagovao na navode Tužilaštva u redigovanom zahtevu za hapšenje.\nU zahtevu su navedeni i detalji o navodnoj umešanosti osumnjičenih u zastrašivanju svedoka na prethodnim suđenjima pred Međunarodnim krivičnim sudom za bivšu Jugoslaviju (MKSJ).\nU redigovanim dokumentima se navodi da su bivši pripadnici Kosovske obaveštajne agencije lojalni Veseljiju bili „umešani u nadzor, pretnje i podmićivanje onih koji su svedočili protiv bivših pripadnika OVK pred MKSJ-om“.\nIstiče se da su „pojedinci koji su radili za Redžepa Seljimija bili umešani“ u pokušaj ubistva svedoka, te da je Seljimi „stavljen na crnu listu vlade SAD-a“.\n„Kao što je vidljivo iz prethodnih krivičnih gonjenja, koja uključuju i ona koja su se odnosila na imenovane članove UZP-a (udruženog zločinačkog poduhvata) i druge bliske saradnike osumnjičenih, vlada klima ozbiljnog uznemiravanja i zastrašivanja svedoka“, ističe se u zahtevu.\nTužilaštvo navodi da će tokom suđenja optuženi neizbežno saznati identitet svedoka tužilaštva, što će „svedoke izložiti povećanom riziku“.\nNeki od svedoka su napustili Kosovo zbog bezbednosti. Međutim, nisu svi pristali na odlazak u inostranstvo, objašnjava STK.\n„U ovakvim okolnostima suđenja visokim pripadnicima OVK, zaštitne mere neće u potpunosti otkloniti rizik od uznemiravanja i zastrašivanja“, stoji u dokumentima, uz napomenu da će zadržavanje osumnjičenih u pritvoru smanjiti mogućnost njihovog uticaja na svedoke.\nSVK su formirana kako bi sudila za zločine koji su navodno počinjeni tokom i neposredno nakon rata na Kosovu od 1998. do 2000. godine. Deo su kosovskog pravosudnog sistema sa sedištem u Holandiji i sa međunarodnim kadrom.\nFormirana su pod pritiskom zapadnih saveznika Kosova, koji su strahovali da kosovski pravosudni sistem nije spreman da se bavi ovako osetljivim slučajevima i zaštiti svedoke.\nAlbanci na Kosovu smatraju takozvani Specijalni sud uvredom rata koji je vodila OVK.\nBastah: Odgođen početak suđenja za zločine u Vlasenici


Srbija je posvećena razvijanju odnosa sa Sjedinjenim Američkim Državama u budućnosti, poručio je predsednik Aleksandar Vučić u video obraćanju učesnicima prijema, koji je sinoć organizovala Ambasada Republike Srbije u Vašingtonu povodom 140 godina uspostavljanja bilateralnih odnosa dve države.\n"Tokom 140 diplomatskih odnosa imali smo i teških trenutaka pogotovo tokom devedesetih godina. Uveravam vas da je Srbija posvećena razvijanju naših odnosa u budućnosti. Da uživaju vrednosti slobode i jednakosti. Neka dugo živi prijateljstvo naših naroda i država", rekao je Vučić.\nAmbasador Republike Srbije u Vašingtonu Marko Đurić rekao je da su Srbija i SAD sposobne da oblikuju buduće odnose partnerstva i saradnje, jer oni nisu zasnovani isključivo na ostvarenjima bivših generacija. "Prvi put za naše pretke koji su bez savremenih tehnologija uspostavili odnose prijateljstva i partnerstva. Mi zajedno možemo dodatno da ih oblikujemo", poručio je Đurić u obraćanju zvanicama.\nPrvi zamenik pomoćnika državnog sekretara u Birou za evropske i evroazijske poslove Stejt departmenta Derek Hogan, naveo je da SAD sa partnerima nastoje da ojačaju važne odnose sa Srbijom.\n"U nedavnom pismu ministru spoljnih poslova Srbije Selakoviću sekretar Blinken rekao je da Sjedinjene Države podržavaju Srbiju. Jačamo političku i ekonomsku saradnju kako bismo ostvarili napredak i članstvo Srbije u Evropskoj uniji", istakao je Hogan.\n"Srbija igra važnu ulogu u obezbeđivanju regionalne stabilnosti. Prošlog septembra održane su vojne vežbe naših padobranaca, a imali smo i zajedničke sastanke u Beogradu", rekla je Kuper, ocenivši da su to ohrabrujući znaci za buduću saradnju.\n"Vežbe i kooperacija su uvek bile dvosmerne, jer imamo mnogo da učimo od naših kolega iz Srbije. Takođe, Vojska Srbije angažovana je i u međunarodnim misijama. Treba da nazdravimo za prošlih, ali i budućih 140 godina. Nadam se da će moja sledeća zdravica partnerstvu biti u Srbiji", istakla je Kuper.\nKomandant Nacionalne garde američke države Ohajo general-major Džon Heris rekao je da dve zemlje imaju priliku da se pripreme za razvoj saradnje u narednih 140 godina.\n"Ne možemo ni da pojmimo kakve potencijale imamo za to. Želimo iste stvari - svetlu budućnost naše dece i mir za naše porodice. Za nešto što će nas nadživeti. Posvećen sam da razvijamo poverenje i mir u narednih 140 godina saradnje. Uveravam vas da je cilj Nacionalne garde Ohaja da nastavi da gaji poverenje među nama", zaključio je Heris.\nMeđu zvanicama su bili i novoimenovani američki izaslanik za izbornu reformu u Bosni i Hercegovini Metju Palmer, kao i bivši američki ambasador u Srbiji Kajl Skot, ali i drugi brojni nekadašnji američki i međunarodni zvaničnici povezani sa Srbijom i Balkanom, poput nekadašnjeg visokog izaslanika međunarodne zajednice za Bosnu i Hercegovinu Volfganga Petriča.


19.12.2019. 12:38 > 07:43\nPrvog dana posete biće održan trilateralni sastanak predsednika Vučića i premijera Albanije i Severne Makedonije Edija Rame i Zorana Zaeva.\nU subotu će učesnici skupa obići Drač, gde je bio epicentar razornog zemljotresa koji je pogodio Albaniju krajem novembra, a potom će biti održan susret lidera Zapadnog Balkana. Kako se navodi u saopštenju iz Predsedništva, predviđen je i njihov susret s predstavnicima međunarodnih organizacija i institucija, a nakon toga i konferencija za medije.\n"PERSONA NON GRATA" U Tirani protest protiv Vučićevog dolaska na samit o "malom Šengenu"\nNa sastanku je, prema najavi albanskog premijera Edija Rame, trebalo da učestvuje i šef evropske diplomatije Žozep Borel, ali je iz njegovog kabineta saopšteno da se on neće priključiti regionalnom skupu u albanskoj prestonici.\nZoran Zaev i Edi Rama\nPredsednik Srbije i premijeri Albanije i Severne Makedonije tada su dogovorili niz mera usmerenih na slobodan protok robe, kapitala, ljudi i usluga između zemalja članica Inicijative.\nInicijativa je od početka otvorena i za druge zemlje regiona, ali neke od njih imaju rezerve.\nVučić o predsedničkoj debati na HRT-u: Od 60 pitanja u Srbiji koja bi možda bila postavljena, o Hrvatskoj verovatno ne bi bilo NIJEDNO\nNa sastanku u Ohridu bio je predsedavajući Saveta ministara Denis Zvizdić, koji je rekao da Sarajevo nema definisani stav o njoj. Ministarka privrede Crne Gore Dragica Sekulić tada nije imala pozitivan stav o inicijativi jer, kako je rekla, Crna Gora ne bi želela da „mali Šengen“ postane neka vrsta alternative za članstvo u EU.\nPredsednik Vučić rekao je uoči puta da nije nemoguće da na sastanku učestvuje i predsednik Crne Gore Milo Đukanović.\nRama je poziv da učestvuje sastanku regionalnih lidera uputio i kosovskom predsedniku Hašimu Tačiju, koji je odbio dolazak, navodeći da neće doći "zbog prepreka Srbije u konsolidaciji državnosti Kosova".\nDomaćin novog sastanka, albanski premijer ranije je najavio da će treći Samit lidera regiona biti održan u Draču, ali će, zbog zemljotresa koji je nedavno pogodio Albaniju, a posebno Drač, sastanak ipak biti održan u Tirani.\nNa sastanku u Ohridu, između ostalog je dogovoreno 24-satno radno vreme svih inspekcijskih službi sa akcentom na fitosanitarnu i veterinarsku inspekciju, ali i objedinjavanje i formiranje zajedničkog paketa dokumentacije potrebnog za tranzit roba u okviru zemalja članica inicijative, po uzoru na zemlje članice EU-a.


Međunarodni dan prevodilaca znakovnog jezika - Javni servis\nKada govorimo o tumačima za znakovni jezik i njihovoj angažovanosti u doba pandemije i vanrednog stanja, ne možemo a da se ne osvrnemo na njihovu zdravstvenu zaštitu prilikom pružanja usluga prevoda, kao i preopterećenost obimom posla, s obzirom na mali broj tumača u Beogradu.\nAutor: Ivana Bućko\nPri proglašenju vanrednog stanja, REM je izdao obavezujući akt za sve televizije sa nacionalnom frekvencijom, da u okviru svojih informativnih emisija moraju da obezbede i prevod na znakovni jezik. Prevodilački servis u Gradskoj organizaciji gluvih Beograd ima dva angažovana tumača za potrebe ličnog prevoda svim gluvim i nagluvim osobama sa teritorije Beograda, kao i onim osobama koje se zateknu na teritoriji Beograda, a potrebna im je usluga prevoda. U istom tom prevodilačkom servisu, smešten je i Video relay servis, koji pruža online prevode svim gluvim i nagluvim korisnicima za teritoriju cele Srbije. U oba slučaja, to su dva ista angažovana tumača. Novonastala situacija izazvana pandemijom koronavirusa bila je povod da Gradska organizacija gluvih Beograd okupi sve tumače koji žive na teritoriji Beograda i organizuje ih na najbolji mogući način kako bi pokrila rad servisa i Video relay centra 24 sata. Svi tumači već angažovani po televizijama, gotovo su svo svoje slobodno vreme posvetili pokrivanju neke od smena u 24-satnom pružanju hitnih i drugih prevoda u servisu. Sredstva namenjena za dežurstva tih tumača, simbolično su bila izdvojena od strane Gradske organizacije gluvih Beograda u granicama njihovih mogućnosti i na uštrb nekih njihovih važnih i redovnih aktivnosti jer drugih mogućnosti za finansiranje nije bilo.\nJedina zaštita tumača pri pružanju prevoda u nekim od zdravstvenih institucija se sastojala u nošenju maske, koje zbog prirode prevoda gluvim ljudima moraju biti uklonjene pri pružanju samog prevoda.\nPrevodi tokom vandrednog stanja u bilo kojoj televizijskoj kući su se odvijali na način da su tumači deo postojećeg kolektiva, izloženi potencijalnoj zarazi tokom njihove pripreme za prevod, kao i tokom samog prevoda.\nUsluge servisa su moguće od 8h do 20h svakog radnog dana, što govori da su tumači često u situaciji da odbijaju usluge prevoda posle radnog vremena i tokom vikenda. Uzimajući u obzir da su gotovo svi tumači deca gluvih roditelja, veoma je teška odluka odbiti bilo koga, a naročito pozive za hitne prevode u zdravstvu, policiji ili nekoj drugoj vanrednoj situaciji.\nZdravstveni radnici u velikoj meri, naročito u doba pandemije, nemaju razumevanja za prisustvo tumača kao treće osobe u prostoriji. Često su tumači na neprihvatljiv način tretirani u tim situacijama, pa čak i izbacivani iz ordinacija.\nU godini ekspanzije online komunikacije, kao i života i rada preko kompjuterskih i sličnih uređaja, dostupnost informacija nije prilagođena gluvim i nagluvim osobama. Niti jedna zvanična stranica na internetu nema padajuće menije koji bi omogućili gluvim i nagluvim ljudima dostupnost informacija putem znakovnog jezika.\nSjajna saradnja sa Filantropskim savezom, kao i Fondacijom „Ana i Vlade Divac“ doprinela je tome da Prevodilački servis Beograd, kao i Video relay centar, budu bogatiji za četiri najsavremenija tablet uređaja koja omogućavaju prevod na daljinu. I ne samo da svojom funkcijom pružaju stopostotnu zaštitu tumaču, već u mnogome štede vreme za obavljanje prevoda, isključijući potrebu da tumač koristi gradski prevoz i putuje na svoje zadatke. Na ovaj način, povećan je broj usluga koji tumači mogu da pruže u toku radnog vremena. Iskreno se nadamo angažovanju još nekoliko tumača, i radom i uslovima rada servisa koji će biti dovoljni za pokrivanje 24-satne usluge prevoda.\nU mnogim zemljama Evrope, prevod koji se obavlja na nekoj od televizija, odvija se na način da tumači imaju svoju prostoriju sa kamerom i prompterom, kao i jednim snimateljem koji povremeno boravi u prostoriji. Na taj način, isključen je kontakt malobrojnih tumača sa mnogobrojnim radnicima televizije, gostima raznih emisija i svim potencijalnim virusnim prenosiocima. Neke od naših televizija na kojima smo bili angažovani, nisu imale protokol o zaštiti radnika niti je bila obaveza nošenje maski i održavanje propisane distance.\nMesečno izdvajanje novca koji pokriva rad Prevodilačkog servisa, kao i Video relay centra od strane Ministarstva, jedva je dovoljan za angažovanje dva tumača sa minimalnom mesečnom zaradom. Nikakve druge beneficije angažovani tumači nemaju, te s toga pored toga što nemaju stalno zaposlenje, ne ostvaruju pravo ni na bolovanje niti na godišnje odmore. Ukoliko su prinuđeni da odsustvuju sa posla, dužni su da nađu zamenu i svoje primanje daju angažovanoj osobi. Taj način rada je frustrirajući, a nedovoljna primanja dovode do toga da su mnogi kvalitetni tumači koji su bili angažovani u tom servisu otišli na neka druga radna mesta koja nemaju veze sa prevođenjem, ne bi li sebi i svojoj porodici osigurali egzistenciju. Trenutna primanja su takva da u dogovoru sa Gradskom organizacijom gluvih Beograd dva angažovana tumača pružaju uslugu prevođenja svakog radnog dana od 8 h do 20 h, što u prevodu znači da gluvi i nagluvi korisnici znakovnog jezika nemaju mogućnost da se razbole ili da im se dogodi bilo kakva saobraćajna nezgoda posle radnog vremena servisa. Tumači su često suočeni sa pozivima vikendom, kao i u noćnim satima, i veoma je teško odbiti takve pozive. Međutim, nezadovoljstvo koje se takvim načinom rada nagomilava, dovodi do odustajanja tumača od ovog poziva. Povećanjem broja tumača zaposlenih u Prevodilačkom servisu, kao i Video relay centru, sa prosečnim primanjima prevodioca u Srbiji, obezbediće nesmetano pružanje usluga tumača svim gluvim i nagluvim osobama, 24 sata dnevno 7 dana u nedelji.\nSvi mi koji smo bili angažovani u Prevodilačkom servisu, više puta smo imali priliku da svedočimo o nedovoljnoj svesti čak i zdravstvenih radnika o postojanju profesije tumač za znakovni jezik, kao i o pravima gluvih i nagluvih ljudi da koriste iste prilikom posete lekaru. Često smo izbacivani iz ordinacija, a nedovoljna osnaženost gluvih ljudi dovodila je do toga da svakako prihvate preglede i bez prisustva tumača, na način da informacije o njihovom stanju nisu stigle do njih. Asocijacija tumača srpskog znakovnog jezika, u saradnji sa Gradskom organizacijom gluvih Beograd, a uz podršku Gradonačelnika Beograda, sproveli su prošle godine obuke u domovima zdravlja koje su bile usmerene ka zdravstvenom osoblju i njihovom informisanju, kako o zajednici gluvih, tako i o tumačima za znakovni jezik i njihovom profesionalnom angažovanju. To je bio i način promocije Video relay centra, kao i njihove mogućnosti da mogu da angažuju tumača za znakovni jezik ukoliko imaju potrebu za tim. Ovakve i slične obuke predstavljaju najbolji način za širenje svesti o potojanju tumača za znakovni jezik, njihovom angažovanju, profesionalnom i etičkom odnosu prema poslu, kao i zakonskom pravu gluvih i nagluvih ljudi na dostupnost informacija, i na samostalno odlučivanje.\nIste obuke bi trebalo da budu sprovođene i u ostalim domovima zdravlja, kao i u svim bolnicama na teritoriji ne samo Beograda već i čitave Srbije.\nDoba tehnologije i digitalizacije uvodi mnoge novine u rad svih nas. Upravo ovaj trenutak bi bilo dobro iskoristiti da bismo ukazali na problem dostupnosti informacija i na znakovnom jeziku. Niti jedan zvaničan sajt bilo koje od institucija od velikog značaja za sve građane nije prilagođen gluvim i nagluvim ljudima. Jedini pravi pristup informacijama svakako je preko prevoda na znakovni jezik, koji je tehnički najčešće praćen padajućim menijem na sajtu, sa kojeg se otvaraju mali ekrani sa prevodom teksta na znakovni jezik. Ova mogućnosti je uobičajena u razvijenim zemljama sveta i najčešće se za te prevode angažuju gluvi tumači koji, uz asistenciju čujućih tumača, prevode informacije sa zvaničnih internet stranica.


Rokvić odbio fotelju - GradPrijedor.com - Portal grada Prijedora\nHome»Sport»Rokvić odbio fotelju\nRokvić odbio fotelju\n23. jula 2011. 2 Mins Read\nPoslije (ne)očekivane ostavke Draška Simića na funkciji predsjednika Fudbalskog kluba Rudar Prijedor, ovaj premijerligaš je i dalje bez vodećeg čovjeka. Kako smo obaviješteni, trenutno ulogu vršioca dužnosti prvog čovjeka uprave obavlja potpredsjednik Drago Milošević, koji je prije dolaska prethodnog predsjednika bio na vrhu „rudara“.\n– U klubu čine sve napore kako bi bila prevaziđena sadašnja situacija u Rudar Prijedoru poslije ostavke Draška Simića. Čini se da je situacija prilično alarmantna, jer niko neće da sjedne u predsjedničku fotelju, vrijeme brzo prolazi i veliko je pitanje da li će do početka nove takmičarske sezone, koja počinje 6. avgusta, biti izabran prvi čovjek Upravnog odbora – ovo je za „Fokus“ izjavio izvor blizak prijedorskom premijerligašu.\nJedan od onih kome je bila ponuđena funkcija predsjednika Rudar Prijedora bio je Branislav Rokvić. Radi se o čovjeku koji je već obavljao ovu dužnost u vremenu kada su „rudari“ za vrlo kratko vrijeme iz Druge lige Republike Srpske stigli do premijerligaškog društva BiH.\n– On je bio prvi pik, ali, koliko sam upoznat, Branislav Rokvić je glatko odbio tu ponudu. I to je naznaka da će biti vrlo teško doći do kvalitetnog rješenja i tako će po svoj prilici nešto duže trajati kriza rukovođenja u Fudbalskom klubu Rudar Prijedor – dodao je naš izvor.\nOno što je najvažnije jeste da pomenuta kriza nije zahvatila ekipu koja se pod dirigentskom palicom trenera Dragana Radovića marljivo priprema za predstojeće obaveze u šampionatu BiH. „Rudari“ su kasno juče imali zakazanu test utakmicu sa Slobodom iz Mrkonjić Grada, dok će sutra u Gradišci odigrati polufinalni meč s Proleterom iz Teslića u okviru tradicionalnog turnira kojeg organizuje Opštinski fudbalski savez Gradiška.\nDžafić se ne javlja\nIako je bilo govora da će se Mirza Džafić staviti na raspolaganje treneru Draganu Radoviću, od toga najvjerovatnije neće biti ništa.\n– Imali smo obećanje njegovog menadžera da će se priključiti pripremama, ali se on još nije javio i niko od nas ne zna da li će se naš najbolji napadač iz prošle sezone pojaviti na treninzima – rekao je Zoran Janjetović, sekretar Fudbalskog kluba Rudar Prijedor.


Kancelarija povjerenika Vlade Republike Slovačke za nacionalne manjine u okviru Akcionog plana za zaštitu prava pripadnika nacionalnih manjina i etničkih grupa za period 2016-2020 u Republici Slovačkoj organizovala je 18. februara 2020. u Bratislavi međunarodnu konferenciju pod nazivom „Zakonodavni modeli zaštite prava nacionalnih manjina“.\nU tri tematske panel diskusije, govorilo se o zakonodavnom okviru i zaštiti prava pripadnika nacionalnih manjina u Slovačkoj, modelima zaštite prava nacionalnih manjina u Srbiji, Mađarskoj, Republici Srpskoj – Bosni i Hercegovini i Češkoj kao i o osnovnim potrebama i očekivanjima nacionalnih manjina u društvu.\nU svom uvodnom obraćanju, srdačnu dobrodošlicu učesnicima i gostima iz inostranstva uputio je Laslo Bukovski, povjerenik Vlade Republike Slovačke za nacionalne manjine izražavajući zadovoljstvo što su se ova konferencija organizuje u kontinuitetu, a čiji će zaključci doprinjeti boljoj primjeni postojećeg zakonodavnog okvira koji se odnosi na nacionalne manjine u Slovačkoj.\nPo prvi put ispred Saveza nacionalnih manjina Republike Srpske na ovoj konferenciji je učestvovala Maja Kremenović, sekretar Saveza nacionalnih manjina Republike Srpske.\nU sklopu druge po redu panel diskusije, a koja se odnosila na inostrane zakonodavne modele zaštite prava nacionalnih manjina, predstavila je temu „Nacionalne manjine u Bosni i Hercegovini – situacija, status i zaštita prava nacionalnih manjina u Republici Srpskoj“ kao i neke od primjera iz prakse a koji se odnosi kako na rad Saveza, a tako i na primjenu zakona u praksi.\nOvoj jednodnevnoj konferenciji, a koju tradicionalno organizuje Kancelarija povjerenika Vlade Republike Slovačke za nacionalne manjine prisustvovalo je oko 60 učesnika iz Slovačke, Češke, Mađarske, Srbije, Hrvatske tj. predstavnika nacionalnih manjina, državnih, javnih i samoupravnih tijela i institucija, istraživača i profesora sa univerziteta i drugih naučnih institucija a koja se bave pitanjima zaštite prava nacionalnih manjina.\nPoziv za učešće u ovoj međunarodnoj konferenciji je rezultat prvog održanog sastanka predstavnika Saveza nacionalnih manjina Republike Srpske sa povjerenikom Bukovskim, a koji je održan početkom novembra 2019. godine u Bratislavi i predstavlja nastavak prekogranične saradnje Saveza sa institucijama koje se bave pitanjima nacionalnih manjina u zemljama porijekla nacionalnih manjina.


“Kina je pretnja po svetski poredak” | SC Radar\n“Kina je pretnja po svetski poredak”\nAmerički ministar odbrane Mark Esper opisao je danas Kinu kao sve veću pretnju svetskom poretku.\nEspen smatra zemlja krade zapadna znanja, zastrašuje manje susede i želi “da ostvari prednost na bilo koji način i po svaku cenu”.\nEsper, koji često kritikuje Kinu, rekao je u obraćanju bezbednosnoj konferenciji u Minhenu da je Peking na vrhu Pentagonove liste potencijalnih protivnika.\nZatim slede Rusija, “otpadničke države” poput Severne Koreje i Irana, i pretnje ekstremističkih grupa.\n“Komunistička partija Kine se sve sve brže i sve dalje kreće u pogrešnom smeru – više unutrašnje represije, više predatoskih ekonomskih postupaka, više čvrstorukaštva, i onoga što me najviše brine, agresivnije vojno nastupanje”, naveo je američki ministar.\nPrema njegovim rečima, SAD ne žele sukobe s Kinom.\nOn je dodao i da je američka vlada obezbedila medicinske zalihe da bi pomogla Kini u borbi protiv korona virusa.\nMeđutim, kako je rekao, Peking je jasno pokazao svoje dugoročne namere dok Evropa i ostatak sveta moraju da se “probude i shvate” pretnje koje predstavlja Kina.\n“Komunistička partija i njeni pridruženi organi, pa i Narodno-oslobodilačka armija, sve više deluju u područjima van svojih granica, uključujući i Evropu, i traže način da ostvare prednost na bilo koji način, i po bilo kojoj ceni”, rekao je Esper.\nEsper je izjavio da, iako se često “sumnja u transparentnost i iskrenost” Pekinga, kineskoj vladi “treba verovati na reč” kada se radi o bezbendosnim ciljevima.\n“Oni su rekli da Narodna Republika Kina namerava da do 2035. završi modernizaciju vojske i da do 2049. želi da dominira Azijom kao prvorazredna globalna vojna sila”, naveo je on. Šef Pentagona je takođe rekao da Kina ugnjetava svoj narod i preti susedima.\n“Želimo da se Kina ponaša kao normalna zemlja, što znači da kineska vlada treba da promeni svoju politiku i ponašanje”, naveo je Esper.\nEsper, kao i njegov prethodnik Džejms Matis, želi da prebaci fokus američke vojne i bezbednosne politike sa malih ratova protiv ekstremista i pobunjenika na Kinu. Američke saveznike u Evropi ipak mnogo više brine Rusija.\nBliže se predsednički izbori i budi stari STRAH: “Rusija vodi drsku i razornu operaciju …\nVučić s predstavnicima zdravstva o koronavirusu\nPremijera predstave “Ajnštajnova izdaja”


SEEbiz.eu / Brnabić: Srbija može da bude među pobednicima Četvrte industrijske revolucije\nAna Brnabić Četvrta industrijska revolucija digitalizacija e-obrazovanje\nDatum objave: 13.11.2018. - 21:12:42\nBERLIN - Premijerka Srbije Ana Brnabić izjavila je u Berlinu da bi Srbija i druge manje zemlje mogle da budu među pobednicima Četvrte industrijske revolucije ako iskoriste digitalizaciju da reformišu svoju upravu, obrazovni sistem i ekonomiju.\n„Ako uspemo da podstaknemo kreativne industrije, bićemo pobednici Četvrte industrijske revolucije. Tu leži šansa mnogih zemalja kao što je Srbija, koje u starom svetu nisu bile produktivne ili konkurentne. One sada imaju šansu da ulaganjem u obrazovanje i u razvoj nauke i istraživanja postanu pobednice u budućnosti", kazala je Brnabić na panelu „Digitalna Evropa: vizija tri zemlje".\nNavela je da kao premijerka pokušava da promoviše kreativne industrije, jer „kreativnost ne može da bude automatizovana", za razliku od mnogih drugih stvari u Četvrtoj industrijskoj revoluciji, prenosi Beta.\nRekla je da je digitalizacija prioritet njene vlade i da kada to kaže, pre svega misli na „tri ključne stvari, na tri E": e-upravu, odnosno digitalizaciju javnog sektora, e-obrazovanje, odnosno digitalizaciju obrazovanja i na ekonomiju.\n„To je proces koji zaista demokratizuje javnu administraciju, jer oduzima moć javnim službenicima koji nisu navikli da služe građanima. Oni su se do sada osećali kao mali bogovi, a ovaj proces im oduzima moć i daje je građanima", navela je srpska premijerka.\nPrema njenim rečima, e-obrazovanje podrazumeva pripremu omladine za poslove budućnosti - učenje treba da bude zabavnije, znanje lakše usvojeno, a najvažnije je „naučiti decu kako da primene u praksi ono što su naučili".\n„To je poseban izazov jer ne znamo šta će biti i kako će izgledati poslovi budućnosti. Treba da učimo decu kako da misle, a ne šta da misle, da ih učimo da preispituju činjenice i autoritete", kazala je predsednica Vlade Srbije.\nKad je reč o trećem „E", navela je da zemlje kao što je Srbija treba da načine iskorak od ekonomije zasnovane na stranim direktnim investicijama ka ekonomiji zasnovanoj na znanju i inovacijama.\n„Zbog toga sada investiramo oko 100 miliona evra u osnovnu infrastrukturu za startap kompanije, za kompanije u oblasti inovacija. Od 1. januara uspostavljamo i naučni fond za istraživanje i razvoj", rekla je Brnabić.\nOna je kazala da digitalizacija jača institucije, a time i vladavinu prava, i kao primer navela uvođenje elektronskog izdavanja građevinskih dozvola u Srbiji, čime je, kako je rekla, iskorenjena korupcija u tom procesu jer „više ne postoji nijedan fizički kontakt" u kojem neko može da ponudi mito.


POROŠENKO U BEOGRADU – Balkanekspresrb.rs\nPOROŠENKO U BEOGRADU\nPosle razgovora Aleksandra Vučić i Petra Porošenka u četiri okoa i sastanka delegacija Srbije u Ukrajine, ministri spolnih poslova dve zemlje potpisali su u Palati Srbija sporazum o ukidanju viza za državljane Ukrajine.\nDirektori carina potpisali su protokol o saradnji u razmeni statističkih podataka. Posle toga oba predsednika su se obratila novinarima. Rekli su da između Srbije i Ukrajine nema otvorenih pitanja. Ukrajina podržava Srbiju u pogledu Kosova, a Srbija želi da se svi ukrajinski problemi mirno reše. Trgovinska razmena je lane bila 357 miliona dolara a obe zemlje se trude da je povećaju na jednu milijardu. Planira se otvaranje avuonske linije Beograd – Kijev. To bi doprinelo porastu turističke razmene. Lani smo imali nešto više od 10 hiljada i 600 ukrajinskih turista, a ove godine je taj broj već do sada povećan za 12 posto.\nNajavljeno je i otvaranje sopomenika ličnosti obe zemlje u Ukrajini i u Srbiji. Tako u Novom Sadu će se podići spomenik Tarasu Ševčenku, ukrajinskom pesniku.\nUkrajina je dodelila deset stipendija za studente iz Srbije a i Ukrajinvci žele da se školuju u Srbiji.\nVučić i Porošenko razgovarali su i o uzajemnoj podršci oko ulaska u EU. Porošenko planira da će to biti 2025 godine, a Vučić kaže da bi i on to želeo, ali Srbija ima pre toga da reši kosovski problem.\nNa Forumu privrednika dve zemlje bilo je 110 ukrajinskih i 150 srpskih kompanija. Oba predsednika, a i predsednik Privredne komore Srbije obećali su investiorima svu podršku.\nVučič je govorio o uspesima srpske privrede. Rekao je da je izvoz u Evropu porastao 100 posto, sa pet na deset milijardi. Tome je doprineo izvoz nemačkih firmi koji posluju kod nas. Srpski predsednik je rekao da nikada ovoliko srpskih privrdnika nije došlo na Forum i da je često morao da moli predsednika Komore da dovede što više naših kompanija, čak i kada se radilo o kompanijama sa razvijenim zemljama. Danas su ovde nejveći srpski privrednici jer su osetili da mogu da zarade sarađujući sa ukrajinskim kolegama.♦\nGRČKA: MINISTAR PROTIV IMENA\nNOVAC NE DOBIJAJU DŽAKI I ŠAČIRI


Kako se muškarci menjaju kad postanu očevi - Bebac.com\nPromene kod očeva nisu do sada u velikoj meri bile predmet istraživanja kao one koje se događaju kod majki\nHormonalne promene i fiziološke promene u mozgu manifestuju se i kod muškaraca kada dobiju dete, piše evolucioni antropolog sa Univerziteta „Oksford“ Ana Mešin, piše New York Times, a prenosi N1 info.\nJedan od primera je testosteron, tipično muški hormon koji igra važnu ulogu u razvoju fetusa i u pubertetu. On je odgovoran za motivisanje muškaraca da pronađu partnerku, a istraživanje je pokazalo i da su muškarci s višim nivoom testosterona ženama bili privlačniji i češće su ih gledale kao potencijalne partnere.\nFokusiranje na svoju porodicu, suprugu i decu, kao i odupiranje porivu za pronalaskom nove partnerke, takođe su važne stvari u ulozi uspešnog oca. Naučnici veruju da muškarci ostanu bez dela tog hormona, kada postanu očevi. To je pokazala petogodišnja studija iz 2011. u kojoj je američki antropolog dr Li Getler pratio grupu od 625 muškarca starosti od 21 do 26 godina sa Filipina, koji nisu bili u vezi niti su imali decu. Pokazalo se da su svi muškarci imali normalne padove u nivou testosterona povezane sa godinama, a njih 465, koji su u međuvremenu postali očevi, doživeli su značajniji pad testosterona od čak 34 odsto.\nMnoge studije imale su iste ili slične rezultate, a pokazalo se da taj pad testosterona muškarcu sledi pre ili neposredno posle rođenja prvog deteta.\nDr Getler ustanovio je i da što je značajniji pad testosterona, to su muškarci postajali brižniji.\n— Otkrili smo da su novi očevi kojima je pao nivo testosterona posle rođenja deteta mesecima bili brižniji i obavljali su više kućnih poslova u vezi s bebom — rekao je dr Getler, piše New York Times.\nIako neki muškarci smatraju da im taj gubitak hormona „oduzima muškost“, pokazalo se da što je niži nivo testosterona kod muškarca, verovatnije je da će se povećati nivo hormona dopamina i oksitocina, koji omogućava bolje povezivanje sa detetom.\nMenja se i mozak\nNeurolog dr Piljang Kim sa Univerziteta „Denver“ otkrio je da muškarci posle rođenja deteta doživljavaju slične promene u mozgu kao i majke. Delovi mozga odgovorni za povezanost, brigu, empatiju i sposobnost za prepoznavanje dečjih zahteva imali su više sive i bele mase već 12 do 16 nedelja posle rođenja deteta. On je u svom istraživanju magnetnom rezonancom testirao 16 novih očeva prvo između druge i četvrte nedelje od rođenja bebe i ponovo između 12 i 16 nedelje. Dr Kim veruje da su te promene važne za očevo povezivanje sa detetom i svladavanje roditeljstva jer im to omogućava da brže uče i prihvataju sve nove informacije vezane za bebu.\nMeđutim, muškarcima i ženama ipak se najviše aktiviraju različiti delovi mozga. Kod žena najaktivniji su delovi odgovorni za brigu, odgoj i detektovanje opasnosti, dok se kod muškaraca najviše aktiviraju delovi odgovorni za misli, postizanje ciljeva, planiranje i rešavanje problema. Ti različiti delovi mozga koji se aktiviraju odgovaraju i različitim ulogama koje imaju otac i majka.\nMozgovi male dece mogu da oponašaju nivoe oksitocina kod roditelja i zbog toga deca češće dolaze majci kada su potištena ili im treba neki savet, a ocu kada žele da se igraju.\nOsobine JANUARSKIH BEBA koje ih čine posebnim


Doniranje organa: Novo srce i bez potpisa | Društvo | Novosti.rs\nDoniranje organa: Novo srce i bez potpisa\nB. Laćarak | 28. jun 2015. 20:44 | Komentara: 11\nOko 110.000 ljudi zaveštalo organe od početka primene programa doniranja. Umesto registra potencijalnih davalaca, vodio bi se registar nedavalaca. Pet donora na milion građana\nU SRBIJI je organe u slučaju moždane smrti, od početka programa, pre 13 godina, zaveštalo 110.000 ljudi, a svaki od njih, potencijalno, može da spase od pet do osam ljudskih života. Oni su dali pismenu saglasnost da se njihovi srce, pluća, bubreg, jetra, pankreas, zalisci, tkiva poput rožnjače, kosti, tanko i debelo crevo presade drugim osobama ukoliko im se desi moždana smrt. Međutim, statistika pokazuje da su dvadeset puta veće šanse da nekome tokom života zatreba organ nego da bude davalac organa, pa se, kako “Novosti” saznaju, uveliko razmišlja, umesto zaveštanja organa, o prelasku na takozvani pretpostavljeni pristanak.\nUmesto registra potencijalnih davalaca, vodio bi se, objašnjava pukovnik profesor Đoko Maksić, koordinator za transplantaciju organa na Vojnomedinskoj akademiji u Beogradu i načelnik grupe internih klinika VMA, registar nedavalaca. Stručnjaci pretpostavljaju da bi ovaj spisak bio znatno kraći i da bi se mnogo više ljudi odlučilo da njihovi organi mogu da se uzmu u slučaju moždane smrti.\n- Veoma je važno da svi građani kroz razgovor sa najbližima izjasne želju da li bi u slučaju teške traume u mozgu, krvarenja ili teškog moždanog udara, ako bi se desila moždana smrt, želeli da budu davaoci organa - objašnjava dr Maksić. - Jer, i kada se izmeni zakon o transplantacijama, u smislu da ljudi ne moraju da daju implicitnu saglasnost kroz potpisivanje donorskih kartica i kada pređemo na podrazumevanu saglasnost, mi ćemo i tada biti u obavezi da kontaktiramo s najbližim članovima porodice. Mi ćemo da ih obavestimo da nakon detaljnog ispitivanja i potvrde o moždanoj smrti, organi njihovih najbližih mogu da se koriste za transplantaciju ukoliko familija nema suprotno mišljenje ili ukoliko se ta osoba tokom života nije izjasnila da ne želi da bude donor.\nU ITALIJU PO JETRU U slučaju nužde pacijenti kojima je hitno potrebno presađivanje organa pomoć traže u inostranstvu. Prema podacima RFZO od početka 2015. u Italiju je zbog transplantacije jetre upućeo 28 osiguranika starijih od 18 godina i pet pacijenata zbog transplantacije kostne srži. U Austriju je upućen jedan naš osiguranik na transplantaciju pluća.\nGodišnje se u Vojnomedicinskoj akademiji u Beogradu, jednom od šest centara u kojima se rade transplantacije u Srbiji, obavi oko 35 presađivanja bubrega. To, ipak, nije dovoljno da bi se zadovoljile realne potrebe. Na listama čekanja za solidne organe nalazi se oko 2.000 pacijenata u našoj zemlji, a da bi se situacija popravila, neophodno je da se poveća broj donora.\n- U Srbiji imamo pet donora na milion stanovnika, a trebalo bi da imamo tri do četiri puta više, odnosno realne potrebe su 15 do 20 donora na milion stanovnika - kaže pukovnik Maksić. - Kada bismo dosegli ovu cifru, godišnje bismo mogli da transplantiramo od 300 do 400 onih koji čekaju na listi za presađivanje bubrega. Od 100 do 150 bolesnika je neophodna jetra, i oni, nažalost, neretko i umiru, jer nemaju u pravom trenutku mogućnost da budu transplantirani.\nPo broju donora na milion stanovnika u rangu smo sa zemljama istočne Evrope i sa Turskom, prednjačimo ispred Bugarske i Albanije, ali smo daleko iza Mađarske koja je postala članica mreže Eurotransplant pre dve godine i ima 15 donora na milion stanovnika. Kako ukazuje naš sagovornik, u zemljama srednje Evrope ova cifra iznosi od 20 do 25 donora na milion stanovnika, a najviše ih ima u Španiji i Hrvatskoj gde je registrovano više od 35 donora na milion stanovnika.\n- Srbija mora da radi na tome da se programi transplantacije i transplantacione medicine razvijaju mnogo brže nego do sada, jer će jedan od uslova pridruživanju EU biti upravo vezan za transplantaciju organa, ćelija, tkiva, veštačku oplodnju i razvoj transfuziologije - ističe dr Maksić. - Naš cilj je da se u narednom periodu broj donorskih bolnica poveća sa sadašnjih 10 na neophodnih 40, i da u njima imamo obučene koordinatore za transplantaciju organa, ekipe za utvrđivanje moždane smrti, i mobilne ekipe koje će pomoći kod eksplantacije organa.\nPrema direktivama Uprave za biomedicinu pri Ministarstvu zdravlja Srbije svaki izabrani lekar u domu zdravlja je dužan da porazgovara o donorstvu sa pacijentom i da mu omogući da u svom domu zdravlja može da potpiše izjavu i da dobije donorsku karticu. Za to je, tvrde stručnjaci, potrebno samo 30 minuta.\n- Ne možemo da budemo zadovoljni brojem transplantacija, jer iako doprinosimo omasovljavanju ove procedure u Srbiji, svesni smo da u ovom obimu ona ne zadovoljava realne potrebe - zaključuje dr Maksić. - Imamo pacijente koji čekaju bubreg i po 10 ili 15 godina, pod uslovom da su dobro dijalizirani. Ali, čekanje za pacijente kojima je hitno potrebno srce, jetra, pankreas, pluća, nemoguće je. To su stanja veoma teška, oni ne mogu dugo da čekaju na listi. Imate najviše nekoliko nedelja ili najduže nekoliko meseci da im pomognete, da im obezbedite novi organ i pružite nov život.\nZA DONORSTVO - OGRANIČENjA\nDonori organa ne mogu da budu osobe koje imaju dijabetes, maligne, psihijatrijske ili neurološke bolesti, zavisnici od narkotika, teški srčani i bubrežni bolesnici, HIV pozitivne osobe i oni koji imaju infekciju kao što su hepatitis B i C.\n- U evropskim zemljama ne postoji starosna granica za donore organa, čak i oni od 60 do 70 godina mogu da spasu živote mnogih ljudi - naglašava profesor Maksić. - I mi sledimo takva iskustva, tako da organi starijih davalaca predstavljaju dobro rešenje za primaoce slične životne dobi.


NPRS i DPRS nastavljaju emitovanje na “Jutjubu”: Stiže još šest onlajn predstava - Glas Srpske\nM. M. 27.04.2020 09:15\nBANjALUKA – Narodno pozorište Republike Srpske i Dječije pozorište Republike Srpske i ove sedmice za svoju vjernu publiku spremili su po tri predstave koje će biti emitovane na njihovim zvaničnim “Jutjub” kanalima.\n- Predstave će biti aktivne sedam dana, kako bi se omogućilo svim zainteresovanima da ih pogledaju, nakon čega će biti uklonjene - naveli su iz Narodnog pozorišta RS.\nNa onlajn repertoaru NP RS večeras od 20 časova, za sve zainteresovane, biće emitovana predstava “Posljednji mejdan Petra Kočića”. “Kandilo u Rozarijumu” na programu je u srijedu, od 20 časova, dok će “Putujuće pozorište Šopalović” biti emitovano u petak, takođe od 20 časova.\nŠto se najmlađe pozorišne publike tiče, prva predstava koju će moći da pogledaju na “Jutjub” kanalu DPRS ove sedmice je “Aždaja iz Vojteške ulice”, koja je na repertoaru večeras od 18 časova. Komad “Čarobna frula” na programu u srijedu, a predstava “Ljepotica i zvijer” na repertoaru je u subotu.


Građani se ne smiju dovesti u situaciju da se utrkuju za vakcinu - Klix.ba\nBiH Građani se ne smiju dovesti u situaciju da se utrkuju za vakcinu\nGrađani se ne smiju dovesti u situaciju da se utrkuju za vakcinu\n9.11.2006. u 12:07\nUdruženje invalidnih i hendikepiranih osoba u Bosni i Hercegovini smatra da bi za potrebe vakcinisanja na području Kantona Sarajevo trebalo pripremiti još bar 20.000 vakcina i, tim povodom, poziva kantonalnu vlast da na vrijeme i svima kojima je potrebno osigura dovoljne količine vakcina.\nUdruženje inicira da se tim vakcinama, nakon što je već prvi dan vakcinisanja utrošen predviđeni broj besplatnih vakcina za starije osobe i hronične bolesnike, obavi vakcinisanje i svih invalidnih i hendikepiranih osoba na području ovog kantona jer su to većinom hronični bolesnici kojima se, usljed gripe, pogoršavaju hronična oboljenja.\nSlijedeći logiku da je lakše i jeftinije liječiti gripu nego bolest hroničnog karaktera, Udruženje invalidnih i hendikepiranih osoba u BiH poziva nadležne u Kantonu Sarajevo da ne dozvole da se osobe koje imaju pravo i potrebu za besplatnom vakcinom doslovno utrkuju kako bi dobile lijek.\nU saopćenju Udruženja naveden je i podatak da na području Kantona Sarajevo živi oko 10.000 ratnih vojnih invalida te da je civilnih žrtava rata mnogo više. Posebnu pažnju, naglašeno je, u ovom slučaju treba obratiti na najugroženiju kategoriju stanovnika – invalidnu i hendikepiranu djecu, koja se, pored urođenog ili stečenog hendikepa, moraju brinuti i o gripi.


Brankovina mesto odrastanja Desanke Maksimović – Hedonist Magazin\nBrankovina je malo mestašce u Zapadnoj Srbiji u neposrednoj blizini Valjeva. Može se slobodno reći da je Brankovina po istorijskom značaju Srbije na istom nivou značaja poput gradova Niš, Novi Sad i Beograd. Brankovina je stekla svoju slavu kroz dramatične istorijske događaje u 19. veku i nije čudno, što ovo mesto nazivaju i „Selo puno istorije“.\nOvo prelepo mesto se nalazi na nadmorskoj visini od 267 metara u Kolubarskom okrugu na 12 kilometara od Valjeva. U Brankovini postoje dve istorijske celine to su „Crkva Svetih Arhanđela“, inače zadužbine Prote Mateje Nenadovića, čija je izgradnja završena 1830. godine. Pri crkvi se čuva izuzetno dragocena crkvena riznica, kao posebna muzejska zbirka. Ovu izuzetno vrednu muzejsku zbirku čine istorijski dokumenti iz 18. i 19. veka, bogoslužbene knjige i brojni crkveni predmeti.\nBrankovina je po istorijskom značaju Srbije na istom nivou značaja poput gradova Niš, Novi Sad i Beograd!\nSobrašice su izuzetno retki i unikatni primerci narodnog graditeljstva, koji su sačuvani u porti crkve, a ukupno ih ima pet. Poreklo vode iz 19. veka, građene su u blizini manastira i crkvi, a služile su za okupljanje meštana tokom crkvenih praznika za vreme svetkovina i brojnih sabora.\nKućice Sobrašice potpuno su jednostavnog oblika sa niskim temeljom koji je ozidan kamenom i pravougaone je osnove. Ovaj tip kuća nekada je bio pokrivan šindrom, dok se ovakve kuće danas pokrivaju crepom. Nekoliko predivnih kuća izuzetno velike vrednosti i istorijskog značaja, čuvaju uspomenu na poznatu porodicu Nenadović, značajne istorijske ličnosti srpske istorije.\nIzuzetno lepe i jednostavno građene kućice u Brankovini, sjajan su primer narodnog građevinarstva u Srbiji. Crkvu Svetih Arhanđela izgradio je Prota Mateja Nenadović, koji je bio jedna od poznatijih ličnosti i vođa Prvog srpskog ustanka protiv Turaka. Pored same crkve, smešteni su nadgrobni spomenici članovima porodice Nenadović.\nSobrašice su prelepe kućice u Brankovini od velikog istorijskog značaja!\nBrankovina čuva i uspomenu na Desanku Maksimović, sasvim sigurno najveću pesnikinju u istoriji Srbije. Desanka Maksimović je rođena u Rabrovici-Divci kod Valjeva i bila je najstarija od dece, majke Draginje i oca Mihaila. Poznato je da je Desankin otac bio sin Dimitrija i majke Nerandže Maksimović, majke koja je bila potomak poznatog kneza Jovana Simića- Bobovca.\nDesankin otac je iz određenih razloga u datom momentu morao da se preseli u Brankovinu, a sa njim i cela porodica, tako da je Desanka svoje detinjstvo provela u ovom mestu. Gimnaziju je završila u Valjevu, a studirala je opštu istoriju, istoriju umetnosti i svetsku književnost na Filozofskom fakultetu u Beogradu.\nBrankovina čuva uspomenu na Desanku Maksimović!\nU Brankovini se nalazi i vajat Nenadovića u kome je 1826. godine rođen veliki srpski književnik Ljuba Nenadović. Odmah pored vajata Nenadović, izgrađena je 1836. godine i prva državna škola. Svoja prva slova, Desanka Maksimović je učila u Novoj školskoj zgradi koja je sagrađena 1894. godine.\nU blizini mesta, nalazi se Spomenik na Brankovom visu, koji poseduje visinu od čak pet metara. Ovaj spomenik je u suštini uspomena sa mesta odakle su 28 februara 1804. godine, krenuli ustanici u borbu za oslobođenje Srbije od Turaka. Na samom čelu ustanika, bili su Mateja i Jakov Nenadović, a poznato je da je Mateja bio diplomata, vojvoda, prvi predsednik vlade i pisac prvog ustava. Smatra se da bi njegov otac Aleksa Nenadović bio rukovodilac Prvog ustanka da ga Turci nisu ubili. Aleksa je bio među najcenjenijim ljudima u Srbiji, a smatran je i najobrazovanijim.\nBrat Alekse Nenadović i Matejin stric Jakov, bio je komandant Zapadne Srbije i odmah prvi po starešinstvu posle Karađorđa, a bio je i prvi ministar unutrašnjih poslova. Sima Nenadović inače Aleksin sin, bio je heroj Drugog Srpskog ustanka, kao i njegov rođak Jevrem Nenadović. Ovim nabrajanjem smo hteli napomenuti, kako su najznačajnije ličnosti srpske istorije za vreme oslobađanja od Turaka, bile upravo iz malenog mestašca Brankovina.\nU blizini Brankovine nalazi se Spomenik na Brankovom visu!\nPrva državna škola koja je sagrađena u Brankovini 1836. godine, masivna je prizemna građevina pravougaonog oblika. Ovaj objekat izgleda kao velika seoska kuća i to nije slučajno, jer je građen u potpunom skladu sa tadašnje primenjivanom narodnom graditeljskom tradicijom.\nŠkolu nazivaju „Protina“, a zvaničan naziv je OŠ „Prota Nenadović“ Brankovina. U Školi čiji je raspored namenjen školskoj nameni, postavljena je stalna muzejska izložba. Ova izložba je posvećena razvoju prosvete i školstva onog vremena. Enterijer jedne učionice posebno je interesantan, jer je rekonstruisan tako da podeća na enterijer učionice iz 19. veka. Napomenuli smo kako je nova školska zgrada završena 1894. godine, a zna se da je Desankin otac bio učitelj u toj školi, ali i da je Desanka bila učenik te škole.\n„Desankina“ škola kako sad od milja nazivaju nekadašnju Novu školu, obnovljena je 1985. godine. U prostoru koji je kompletno preuređen, smeštena je stalna izložba o književnom i životnom putu Desanke Maksimović, a u ovom prostoru se nalazi biblioteka i sala za programe. Iza školskog objekta nalazi se jedna pomoćna zgradica, izuzetno značajan i vredan primer narodnog neimarstva, kako se to tada nazivalo.\nBrankovina u narodu ima još jedan naziv „Selo puno istorije“\nDesanka je u Brankovinu došla kao beba u njemu je provodila svoje detinstvo i završila osnovnu školu. Pesnikinja je u svom mestu odrastanja napisala i svoje prve stihove, ali se zna da je u Brankovini imala bezbrižno detinjstvo. Mesto odrastanja je za Desanku bilo večna i nepresušna inspiracija, ali i mesto koje je u njenim pesmama uvek zauzimalo svoje posebno mesto.\nZanimljivo je da se svom mestu u pesmama uvek obraćala kao čoveku sa puno pažnje, požrtvovanosti i ljubavi. Po svojoj želji poslednje dane života provela je upravo u Brankovini u svom zavičaju koji je neizmerno volela. Desanka Maksimović je po svojoj želji sahranjena u Brankovini, a grob se nalazi odmah pokraj crkve. Pitoma i nestvarno lepa Brankovina, bila je dom njene inspiracije, duše, ljubavi i celog života. Brankovina i njene istorijske znamenitosti danas predstavljaju skup istorijskih, prosvetnih, kulturnih i memorijalnih spomenika, koji na sebi svojstven način pričaju predivne priče o negovanju tradicije i bogate kulturno istorijske prošlosti.\nKao pisac oviih redova ne mogu a da ne napišem i podelim sa vama svoje emocije i ponos, kako sam kao momčić sa svojih 16-17 godina dobio zadatak u omladinskoj redakciji Radio Novog Sada da odem u Sremsku Mitrovicu na pesničke susrete i snimim nekoliko intervjua. U datom momentu otvaraju mi vrata gde sam trebao da snimim jedan intervju, ulazim u prostoriju, a tamo sedi Desanka Maksimović. Bio sam zbunjen i pitao se šta su mi to moji iz redakcije kao mladom neiskusnom novinaru pripremili, obzirom da skoro nikakvog iskustva u intervjuima nisam imao. Ali… tu je bila Desanka koja je učinila da se opustim, a velika je čast što je na moju molbu, odrecitovala jednu od svojih najpoznatijih pesama „Strepnja“.\nU prostoriji je bio prisutan i Branko koji je vodio tada čuvenu dečiju tv emisiju „Dvogled“ na ondašnjoj Televiziji Beograd i koji mi je kada sam intervju završio rekao sledeće: „Slušaj ti moj mladi kolega, ovo što si sada sa Desankom Maksimović snimio, jednog dana će se zvati istorija“.\nI bi Branko u pravu, ponosan sam što sam učestvovao barem na ovaj način u deliću bogate istorije koju je stvarala Desanka Maksimović!!!


NEOČEKIVANI SIMPTOM ALERGIJE NA KOŽI KOJI MNOGI ZANEMARE: Ako ovo primetite, idite kod lekara - mediji.net\nNEOČEKIVANI SIMPTOM ALERGIJE NA KOŽI KOJI MNOGI ZANEMARE: Ako ovo primetite, idite kod lekara\nGreška je misliti da su simptomi alergije prisutni samo u respiratornom traktu ili očima.\nKada kažemo "alergija", najčešće očekujemo da će simptomi biti kašalj, svrab u očima, promuklost ili bol u grlu, beskrajno kijanje i kašljanje... Osobe koje su alergične na polen ili ambroziju reći će vam da im je u znaku ovih simptoma svako proleće, ali simptomi prolećne alergije mogu se manifestovati i na koži!\nPošto ovo nije opšte poznata stvar, mnogi će zanemariti problem na koži kada ga vide i neće otići kod lekara, gde bi...\nkijanjePročitajte još na ovu temu\ndermatitisPročitajte još na ovu temu\npolenPročitajte još na ovu temu\nNeki od najpopularnijih brendova poput Neogen-a, It’S SKIN-a i HADA LABO-a, donose pravu revoluciju kada je reč o nezi kože. U proizvodima dominiraju najrazličitiji neverovatni sastojci poput belih tartufa, ekstrakta kavijara, kvasca i drugi, koji efikasno odgovaraju na učestale probleme kože kao...\nJednostavno i prirodno! Obavezno probajte bar jednu od ovih metoda i javite nam je li kod vas imala efekta. | Moda i lepota\nMnogi su razlozi pojave peruti, od previše suve kože, gljivica, razvoja bakterija, upalnih stanja itd. Svi koji ga imaju znaju koliko svrab i bele "pahulje“ kože rasute po kosi i odeći mogu biti neprijatne.\nGalenika u prvom kvartalu ove godine za 32 odsto povećala proizvodnju\nBeogradska farmaceutska kompanija Galenika je u prvom kvartalu ove godine povećala proizvodnju za 32 odsto u odnosu na isti period 2020. i zabeležila rast na tržištu od šest odsto, saopšteno je danas.


U Srbiji je u poslednja 24 sata potvrđeno 6.745 novozaraženih korona virusom, a od posledica je preminulo 35 osoba.\nKako se navodi na zvaničnom sajtu covid-19.rs Ministarstva zdravlja, testirano je 22.547 osoba.\nTrenutno je na respiratorima 177 pacijenata od 4.199 hospitalizovanih. Od početka pandemije ukupno je testirano 5.391.239 osoba, a kod 860.431 osobe registrovan je korona virus. Do sada su od posledica korona virusa preminula 7.733 obolela, a procenat smrtnosti je 0,90 odsto.\nPrevious articleAko primetite ovo na krompiru nikako ga nemojte jesti\nNext articleSREMSKA MITROVICA: BURA OKO ZABRANE ZA NEVAKCINISANE NE JENJAVA: Sklonjen papir sa porukom antivakserima


MC Stojan se dugo borio sa devijacijom nosa, te je odlučio da se operiše kako bi rešio ovaj zdravstveni problem. On je najpre podelio snimak iz bolničke sobe, pred operaciju, koji možete pogledati iznad.\n- Poželite mi sreću, ide Stojke na operaciju - poručio je on.\nPevač je potom obavestio pratioce da je intervencija završena i da je sve u redu, te da će narednih dana nositi tampone u nosu.\n- Operisao sam devijaciju na nosu, pošto nisam mogao više normalno da dišem. Ko će da nosi ove tampone pet dana. Kako ružan osećaj kad ne možeš na nos da dišeš - napisao je MC Stojan.


Koncert: SICK TOUCH | Dom omladine Beograda\nKoncert: SICK TOUCH\npetak, 16. maj 2014. u 21:00 - DOB//Amerikana\nPromocija albuma FIRMIRANA BEDA\nOrganizacija: Just Classix i Dom omladine Beograda\nCena ulaznice: 500 dinara u pretprodaji, na dan koncerta 800 dinara, na svim prodajnim mestima Eventima.\nCobran i Mlata, članovi su šestočlane novobeogradske rep grupe Sick Touch, osnovane 2006. godine. Njihov rad baziran je na socijalnoj kritici i šarenolikoj srpskoj svakodnevnici.\nŽižu njihovog celokupnog stvaralaštva predstavljaju upravo aktuelni narastajući problemi omladine. Međutim, za razliku od drugih izvođača koji samo postavljaju pitanja, Cobran i Mlata nude odgovore!\nU svojoj osmogodišnjoj rep karijeri, iza sebe su ostavili brojna uspešna gostovanja i nastupe kako u Srbiji, tako i širom Balkana, vrlo rado pozivani od strane publike Ex-Yu republika.\nOd većih dešavanja, učešće su ostvarili na ”Unezverijadi”, ”Prevali”, nastupu na Eastfort festivalu u Zaječaru (2010, 2013. godine), karnevalu u Vrnjačkoj Banji, da bi početkom 2014. godine odradili više nego uspešne nastupe u Sarajevu i Zagrebu.\nSick Touch je gostovao na koncertu Beogradskog Sindikata u Beogradskoj (Kombank) areni i svake godine je headliner najvećeg srpskog hip-hop festivala ”Svi kao jedan”. Godine 2009. u saradnji sa kompanijom ”Delta Nike’‘ urađena je pesma za kampanju ”Srce na teren”, koja je dobila titulu ”nezvanične himne fudbalske reprezentacije Srbije”, da bi 2013. godine istoimena pesma postala zvanična himna rukomentne reprezentacije Srbije na svetskom prvenstvu igranom u Beogradu.\nSa ciljem dalje promocije svog rada i celokupne rep muzike, Cobran i Mlata vas pozivaju na promociju svog novog albuma ”Firmirana beda”, koja će se održati 16. maja u Domu omladine Beograda. Pored promocije albuma, publici će premijerno biti prikazan novi spot sa albuma kao i promo pesme ostalih izvođača Sick Touch-a, u vidu najave tek predstojećih projekata. Pored članova Sick Touch klana, na nastupu će gostovati brojni prijatelji ekipe, a to su Škabo, Sale Tru, Zvezde Grajma, Smoke Mardeljano, Andra i Jovica Dobrica i Friday Swag Dj’z.\nSVETSKI DAN DŽEZA NA ZIDIĆU\nsreda, 30. april 2014. u 18:00 DOB//Plato Milana Mladenovića\nKoncert: ČIKINE BOMBONE\npetak, 16. maj 2014. u 22:00 DOB//Klub


"Ina" izgubila kontakt s gasnom platformom u Jadranu - BIGportal.ba\n8 Decembra, 2020 8 Decembra, 2020 05432\nOlujni vjetar i talasi na sjevernom Jadranu oštetili su “Ininu” nenastanjenu gasnu platformu “Ivana D”, koja je prestala da šalje signal i ne vidi se sa obližnje platforme “Ivana A”, saopštila je “Ina”.\n“Zbog jakog vjetra i velikih talasa na sjevernom Jadranu tokom vikenda, u subotu poslije podne došlo je do gubitka procesne komunikacije i navigacionog sistema, a potom i vizuelnog kontakta sa nenastanjenim eksploatacionim objektom Ivana D“, navodi se u saopštenju.\nIz “Ine” pojašnjavaju da je riječ o satelitskom objektu bez posade na jednom stubu, pomoću kojeg se proizvodi prirodni gas.\nIz kompanije je saopšteno da se, prije ovog događaja, automatski aktivirao sistem za isključivanje u vanrednim situacijama, pa su zatvaranjem dubinskih bezbjednosnih ventila gasne bušotine dovedene u sigurno stanje, a pritisak u gasovodu ostao stabilan, prenosi portal “Index”.\nDogađaj nije imao štetnog uticaja na životnu sredinu, kažu u “Ini” i dodaju da su, u skladu sa propisima i zakonskim obavezama, o svemu pravovremeno obavijestili sve nadležne organe.\nU kompaniji “Ina” kažu da će se, zbog izrazito lošeg vremena, narednih dana proizvodni proces na povezanim eksploatacionim objektima pratiti sa većom pažnjom i da će preduzeti dodatne mjere po potrebi.\nHrvatska ima najviše novozaraženih u EU


Jahjaga: Evrointegracije nemaju alternativu\nEvropske integracije jedina su opcija, bez alternative, za demokratski razvoj i napredak Kosova, i ova obaveza zbližavanja Kosova sa Evropskom unijom treba se ispuniti i pored unutrašnjih poteškoća koje izaziva proces reformi, izjavila je predsednica Kosova, Atifete Jahjaga, na petom sastanku Nacionalnog veća za evropsku integraciju.\nOna je pozdravila rad ministarke za Evropske integracije tokom ovih godina, posebno za izradu strategije.\n“Prvi cilj ove strategije jeste potreba za jednim efektivnim sistemom upravljanja na svim nivoima. Nezavisno od dosadašnjeg napretka u kreiranju i planiranju politika, naš cilj jeste povećanje učinka institucija i postizanje efektivne primene zakona. U ovom pravcu, mi takođe treba da usaglasimo naše zakonodavstvo sa zakonodavstvom EU u svim sektorima procesa integracije”, kazala je Jahjaga.\n“Drugi važan cilj ove strategije jeste vladanje zakona, što podrazumeva red i zakon u celoj teritoriji Republike Kosovo. Uspostavljanje načela pravne države podrazumeva izgradnju i jačanje svih potrebnih i neophodnih mehanizama koji će uspostaviti vladanje zakona i iskorenjivanje negativnih fenomena u društvo. Iznad svega znači čišćenja našeg društva od pojava korupcije i organizovanog kriminala uz uspostavljanje reda u svakom kraju Kosova”, dodala je ona.\nPredsednica Kosova je navela da se Kosovo nalazi u važnom trenutku pred pokretanje pregovora o Sporazumu o stabilizaciji i pridruživnju.\n“Mi nemamo vremena za gubljenje a niti razloga da se opravdavamo, dok EU treba da zadrži otvorenu perspektivu za svaku državu Jugoistočne Evrope i da čini jasnim da međususedski problemi treba da se rešavaju pre članstva u EZ-e. Da svakako čini jasnim da je evropski put država Jugoistočne Evrope individualan”, kazala je Jahjaga.\nOna je istakla i da je briselski sporazum ojačao evropsku perspektivu regije i dao podstrek izgradnji dobrosusedskih odnosa.\nPostignuti sporazum u Briselu između Republike Kosovo i Republike Srbije, uz posredovanje Evropske zajednice i snažnu podršku Sjedinjenih Američkih Država, ojačao je evropsku perspektivu regije i dao podstrek izgradnji dobrosusednih odnosa.\n“Lokalni izbori, koji se po prvi put održavaju na celoj teritoriji Republike Kosovo, istovremeno će dokazati da smo država izgrađena na građanskom principu i da poštujemo prava svakog čoveka koji živi na teritoriji Republike Kosovo”, zaključila je ona.\nSkype debata: Miletić i Stojanović o kosovskim izborima